SAM :: SAM Radni doručak\nZa dobru hranu i ukus na Radnom doručku zaslužan je Zlatiborac, dok se za piće brine kompanija Nectar.\nCUSTOMER EXPERIENCE: NAŠA BUDUĆNOST ZAVISI OD TOGA KAKVI SMO SA KLIJENTIMA I ZAPOSLENIMA – DANAS!\nNa radnom doručku, održanom u organizaciji Srpske asocijacije menadžera, članovi su se okupili i prisustvovali dinamičnom, interaktivnom predavanju Dragana Đorđevića, osnivača kompanije “Skills”, koja ove godine obeležava 25 godina uspešnog rada sa više od 63.000 ljudi i 385 klijenata.\nTehnološke inovacije i put do novih modela ekonomske saradnje\nNa radnom doručku, održanom u organizaciji Srpske asocijacije menadžera, okupili su se članovi koji su prisustvovali predavanju i prezentaciji projekta “Srbija inovira”, koji realizuje ICT Hub uz podršku USAID-a.\nRadni doručak sa kompanijom PWC na temu Primena propisa o fiskalizaciji\nRadni doručak sa kompanijom PWC, održan je uživo u SAMu, u utorak, 26.10.2021. Julijana Čubrilo, menadžer u kompaniji PWC, približila je implementaciju novog Zakona o fiskalizaciji, koji stupa na snagu od 1. novembra ove godine.\nRADNI DORUČAK SA KOMPANIJOM AIGO BUSINESS SYSTEMS NA TEMU ELEKTRONSKIH FAKTURA\nPoreske olakšice i podsticaji – Radni doručak sa kompanijom PwC\nNAJAVLJUJEMO: Radni doručak – Poreske olakšice i podsticaji\nDa li znate sve o poreskim olakšicama i podsticajima koje predviđaju Zakon o porezu na dohodak građana i Zakon o porezu na dobit pravnih lica?\nPreoblikovanje biznisa u vreme veštačke inteligencije\nPrvi radni doručak posle dužeg vremena, održan je u utorak, 8.6. uživo u SAM-u. Pred stručnom poslovnom publikom, predavanje je održala Valentina Đorđević ispred Data Science Srbije i Head of Data Science u kompaniji Things Solver.\nNovi poreski podsticaji i olakšice sa kompanijom WTS Srbija\nDirektor WTS Srbije, Bojan Radojičić, prezentovao je članovima SAM-a nove promene u zakonima za poreske podsticaje i olakšice.\nRadni doručak za inovacije sa kompanijom Adizes\nNa temu kako organizaciona transformacija i struktura mogu da podstiču inovaciju i na koji način ih možete pokrenuti, prezentovao je predstavnik Adizes SEE, dr Zvezdan Horvat.\nRezultati istraživanja stavova menadžera u ERASMUS projektu “Advanced Data Analytics in Business – ADA”\nČlanovi SAM-a učestvovali su u istraživanju koje je u cilju pokretanja novih master projekata na našim univerzitetima, obavljen u okviru projekta “Advanced Data Analytics in Business”.\nRadni doručak: Data Science – Strategija za rast poslovanja\nKako primeniti najnaprednije tehnologije i inovirati poslovanje, prezentovao je tim kompanije Enetel Solutions na Radnom doručku u SAM-u.\nBusiness Breakfast BMW Delta Motors & SAM\nZa članove SAM-a organizovana je specijalna poseta BMW hali na 54. Međunarodnom salonu automobila.\nPravni rizici i zamke u vođenju ICT kompanije\nKako pravilno postaviti figure na ICT business tabli i rešiti protokole i odnose kako bi se umanjio rizik nastavka ICT spora, prezentovala je advokatska kancelarija “Naumović i partneri” na Radnom doručku u SAM-u.


BTC $42.509 -2,08%\nETH $3.244 -3,83%\nBNB $473 -6,17%\nSOL $142 -5,41%\nKineski blokčein istraživač je izjavio da su privatnost, operabilnost i sposobnost integrisanja najveći problemi primene blokčein tehnologije u finansijskom sektoru.\nUpotreba blokčein tehnologije u finansijskom sektoru i dalje se suočava sa mnogim izazovima prema navodima vodećeg kineskog istraživača, saopštava Sohu 12. aprila.\nVei Kai, šef odeljenja za istraživanje blokčeina u Kineskoj akademiji za informacione i komunikacione tehnologije (CAICT), opisao je prepreke za dalje usvajanje tehnologije na sastanku Komisije za bankarstvo Međunarodne trgovinske komore (ICC).\nPrema istraživaču, uprkos potencijalu blokčeina da transformiše razne industrije i dalje nisu rešena tri glavna problema finansijskog sektora u trenutnoj fazi usvajanja blokčeina. Vei tvrdi da blokčein zajednica tek treba da reši različite probleme poput privatnost podataka, operabilnost, kao i sposobnost blokčeina da se integriše u sisteme preduzeća.\nVei je takođe napomenuo potrebu za boljom koordinacijom regulativnih pristupa između različitih jurisdikcija širom sveta.\nBlokčein ekspert primećuje da blokčein tehnologija ima potencijal da transformiše bankarsku industriju, kao i da donese koristi drugim industrijama kao što su proizvodnja, transport, medicina, državna uprava i drugi.\nOsnovan 1957. godine, CAICT istraživački centar radi pod kineskim Ministarstvom industrije i informacionih tehnologija.\nNedavno je vodeća revizorska kuća KPMG objavila istraživanje koje pokazuje da većina finansijskih i poreskih rukovodilaca ne razmišlja o korišćenju blokčein tehnologije, sa 67% ispitanika koji tvrde da nisu koristili tehnologiju.\n9. aprila, developer StackOverflow-a otkrio je da 80% od 90.000 developera širom sveta trenutno ne koristi blokčein tehnologiju.


JPMorgan kupuje većinski udeo u platnoj firmi VW-a\nTanjug 8. septembra 2021. 16:54\nNJUJORK – Investiciona banka „JPMorgan“ je saopštila danas da planira da kupi većinski udeo od blizu 75 posto u Folksvagenovoj jedinici za platni promet.\nAmerički bankarski gigant je naveo da će s ovim ugovorom proširiti svoje kapacitete za digitalna plaćanja i prvi put ući u automobilsku industriju.\nS vremenom, dve kompanije planiraju da razviju ovu VW-ovu platformu i na tržišta izvan automobilskog sektora, istakli su iz „JPMorgana“, prenosi CNBC.\nFinansijski uslovi ugovora nisu obelodanjeni, a očekuje se da će transakcija biti okončana u prvoj polovini 2022.\nFolksvagen već izvesno vreme ulaže napore da uđe u industriju digitalnih plaćanja. Kompanija je osnovala u Luksemburgi platnu firmu 2017. godine koja, pored ostalog, omogućava klijentima da kupuju i iznajmljuju automobile, da plate parking karte, izvrše uplatu za punjenje električnih vozila, itd.\nSaopštenje američke banke nije pomoglo akcijama VW-a na Frankfurtskoj berzi koje su danas potonule za više od 2,0 posto usled opšteg trenda pada deonica na evropskim tržištima.\nOvo je najnovija u nizu akvizicija i investicija „JPMorgana“ ove godine. Kompanija je u junu postigla dogovor o preuzimanju britanske onlajn firme za upravljanje bogatstvom Nutmeg, kao i o kupovini platforme OpenInvest, sa sedištem u San Francisku, koja je fokusirana na etička ulaganja.\nIzgradnja 1200 kilometara autoputa znači razvoj privrede\nTreća strana investicija u Svilajncu ove godine\nSunoko u tri šećerane u Srbiji preradjuje 1,4 miliona tona…


Lepoglava.Net - JAILHOUSE FESTIVAL Šesti Jailhouse zatvorili Drele i Vid Balog\nBack Nalazite se ovdje: Home Kultura Vijesti iz kulture Manifestacije JAILHOUSE FESTIVAL Šesti Jailhouse zatvorili Drele i Vid Balog\nJAILHOUSE FESTIVAL Šesti Jailhouse zatvorili Drele i Vid Balog\nPublished on Ponedjeljak, 17 Kolovoz 2015 16:44\nZavršnicu šestog izdanja Jailhouse festivala malo su pokvarile vremenske prilike koje nisu dozvolile da se planirane aktivnosti održe na otvorenom pa je sve premješteno u prostor Doma kulture, odnosno popularni Tawan.\nMeđutim, ni to nije spriječilo posjetitelje da još jednom dođu u zaista velikom broju na obje aktivnosti. Najprije su se već tradicionalne društvene igre opet pokazale kao pun pogodak, a kasnije su točku na i ovogodišnjeg Festivala stavili Davor Dretar Drele i Vid Balog sa svojom predstavom "Remetinec, Remetinec". Kroz nekoliko likova koje su odigrali dotaknuvši se aktualnih tema, popularni dvojac je do suza nasmijao više od 150 ljudi koji su se natiskali na vrućem Tawanu.\nUoči njihova nastupa publiku su zagrijale Maja Kućar, Sara Džaferi i Petra Kerhoni iz plesne skupine Four iz Varaždina. One su nastupile sa svojom koreografijom pod nazivom Madonna koju je pripremila Maja Kućar.


2nd EESTEC Trainers’ Meeting – Međunarodna radionica studenata elektrotehnike – STUDOMAT.ba\nUdruženje studenata elektrotehnike Evrope EESTEC, lokalni komitet Sarajevo, ove godine u periodu od 1 - 7. marta, ugostiće 20 mladih inženjera iz različitih dijelova Evrope, koji će u potrazi za novim znanjima i širenju svojih vidika, biti učesnici 2nd Trainers' Meeting- a.\nUdruženje studenata elektrotehnike Evrope EESTEC, lokalni komitet Sarajevo, ove godine u periodu od 1 – 7. marta, ugostiće 20 mladih inženjera iz različitih dijelova Evrope, koji će u potrazi za novim znanjima i širenju svojih vidika, biti učesnici 2nd Trainers’ Meeting- a.\nFotografija sa prethodne radionice EESTEC LC Sarajevo\n2nd Trainers’ Meeting je međunarodna radionica, koja za cilj ima okupiti na jednom mjestu ambiciozne članove Udruženja studenata elektrotehnike Evrope EESTEC, kako bi unaprijedili svoje vještine i znanja za dalji rad u EESTEC-u i prenošenje naučenog neformalnim metodama, te međusobno razmjenili ideje i iskustva.\nTraining team je oficijelno tijelo EESTEC-a koje je zaduženo za održavanje raznih vrsta edukacija, i kroz koje konstantno unapređuje rad EESTEC-a na internacionalnom i lokalnom nivou. Od izuzetne važnosti je da se članovi Training Team-a i oni koji su kandidati da to postanu okupe kako bi se upoznali, razvijali timski duh, evaluirali dosadašnji rad, dijelili svoja iskustva, radili na razvoju novih projekata, različitih strategija za razvoj Training Team-a, te na taj način unaprijedili ovo Udruženje.\nLokalni komitet Sarajevo je, od kako je osnovan i primljen u veliku evropsku porodicu EESTEC, 2006. godine, pa do danas realizovao niz značajnih projekata lokalnog i međunarodnog karaktera, kao što su stručne radionice, soft skills treninzi i kulturne razmjene. Do sada najznačajniji realizovani projekti su internacionalne radionice: Training for Trainers, My Powerfull Software i eMovie Academy, zatim internacionalne razmjene EESTEC Winter Olympic Games Sarajevo i High5 for LC Sarajevo, kao i lokalni projekti: radionica Soft Skill Academy i projekat koji je najviše prepoznatljiv – Sajam za zapošljavanje studenata tehničko-tehnoloških fakulteta JobFair.\n2nd Trainers’ Meeting, kao i dosadašnji međunarodni projekti koje je organizovao EESTEC LC Sarajevo, biće prilika da se studentima i diplomcima elektrotehnike iz različitih zemalja Evrope, osim oficijelnog nastavnog dijela, ponudi i mogućnost da upoznaju bogatu historiju i kulturu Sarajeva i Bosne i Hercegovine.\nProjekat realizuje Udruženje studenata elektrotehnike Evrope EESTEC, lokalni komitet Sarajevo, uz podršku Dekana Elektrotehničkog fakulteta Univerziteta u Sarajevu.


Mediji tvrde: Taylor Swift nagovara dečka da je oženi – Teenstar.rs\npiše Aleksovski 11. septembra 2019., 21:04 1.4k pregleda\nTaylor Swift je već godinama u srećnoj vezi sa glumcem Joe Alwynom, i iako pokušava da vezu drži što dalje od očiju javnosti, mediji su uvek puni člancima o ovoj romansi. Tako su ove nedelje počele da se šire priče da poznata pevačica očajnički nagovara dečka da je oženi.\nPriču je započeo magazin Life&Style, nakon što su u novom izdanju objavili članak u kojem izveštavaju da pevačica uporno nagoveštava da želi da se uda što pre, ali da se Joe pravi da to ne vidi.\nTaylor obožava da ostavlja skrivene poruke u svojim pesmama za fanove. Ipak, ovog puta je važnu poruku ostavila za svog dečka. U pesmi Lover, pevačica peva: ’’Volela sam te tri leta/ ali ih želim sve/ Volim šljašteće stvari / ali sa tobom bih se venčala i sa papirnim prstenom.\nMagazin dodaje i da je pevačica već osmislila svoje savršeno venčanje, koje podrazumeva veliku, belu haljinu, predivnu tortu i ceremoniju u zamku, blizu Joevog rodnog grada. Želja za venčanjem navodno raste iz dana u dan, naročito jer se većina njenih prijateljica već udalo i osniva svoju porodicu.\nČlanak završavaju informacijom da će se veridba verovatno desiti u narednom periodu, jer Joe zna da sa njom želi da provede ostatak života, samo čeka savršen trenutak da joj postavi sudbonosno pitanje.\nPrethodna vest Lili Reinhart jednom za svagda stavila tačku na glasine o raskidu\nSledeća vest Prijatelji i porodica se plaše da će Justin Bieber izvršiti samoubistvo?


Novi bunar će se opremiti elektroormarom sa frekventnom regulacijom, automatskim dozirnim sistemom dezinfekcije vode i novom hidromašinskom opremom.\nPosao izgradnje bunara je u postupku javne nabavke dobilo preduzeće „Geoing group“ iz Beograda, ugovorena vrednost radova je 13,05 miliona dinara bez PDV-a. Posao je započet 5. oktobra, a rok za izvođenje je 60 kalendarskih dana.\nDanas je predsednik opštine Dragan Tošić obišao radove na izgradnji novog bunara kako bi se informisao o napredovanju posla.\nOn je rekao da je vrednost novog bunara u Bačkom Gradištu 15,7 miliona dinara, a finansira ga Pokrajinski sekretarijat za poljoprivredu, vodoprivredu i šumarstvo u saradnji sa opštinom: 9,1 milion dinara je obezbedio sekretarijat, a 6,6 miliona lokalna samouprava.\n„Ovaj bunar je veoma značajan za građane Bačkog Gradišta, jer je u letnjem periodu bio loš pritisak vode u tom naseljenom mestu. Kada novi bunar bude počeo da funkcioniše, svi građani Bačkog Gradišta će imati kvalitetnu, mikrobiološki i hemijski ispravnu vodu za piće, jer je i s tim bilo problema. Nadam se da će svi radovi biti završeni u ugovorenom roku“, rekao je Tošić.\nNaselje Bačko Gradište snabdeva se vodom iz dva „bela“ bunara koji su opremljeni frekventnim regulatorima vođenim po zadatom pritisku i imaju automatski dozirni sistem dezinfekcije vode sa proizvodnjom oksihlora na licu mesta elektrolizom omekšane vode i rastvorene soli.\nU letnjem periodu, kada je povećana potrošnja vode, količina vode iz bunara bele vode nije bila dovoljna, pa je JP Vodokanal bio prinuđen da pusti u rad i treći, „žuti“ bunar. „Žuta“ voda je remetila sistem vodosnabdevanja zbog velike količine gasova i svog fizičko-hemijskog sastava.\nTošić je danas najavio i nova ulaganja u kanalizacionu i vodovodnu mrežu u opštini Bečej, reda veličine oko milion evra, kao i skoro puštanje u rad vodovoda u Bačkom Petrovom Selu, koji se gradi godinama.\nK.D.F. (Opširnije u štampanom izdanju Bečejskog mozaika 19. oktobra)\nPoslednji put izmenjeno 15 oktobar 2018\nRepublička izborna komisija: Izabran novi član na burnoj sednici\nIzabran novi predsednik opštine Bečej Dragan Tošić: „Ciljevi ostaju isti – nastavićemo započete projekte“\nViše iz ove kategorije « Predsednik opštine o sadnji cveća u udarne rupe: Rupe nisu „zaboravljene“, problem je što su neobezbeđene\tDom zdravlja Bečej: Vakcinacija protiv gripa od ponedeljka »


Vučić: Ja nisam premijer za poljski wc, već za čiste wc-e\nTanjug , B.V.\n30.03.2016. 16:30 > 17:49\nPredsednik SNS Aleksandar Vučić pozvao je danas Subotičane da glasaju 24. aprila i da tako odluče da li će na vlasti ostati oni koji za 16 godina nisu za njih učinili ništa ili koaliciju "Aleksandar Vučić - Srbija pobeđuje", koja je dovela nove investitore i radna mesta u njihov grad.\nLider SNS u Subotici\n- Ako nastavimo sa ovom politikom imaćemo do kraja godine povećanje penzija, povećanje za zdravstvene i prosvetne radnike, a smisao je i da obilazimo škole i bolnice i podižemo životni standard da i naše škole više ne budu škole sa poljskim wc – i ma koliko se smejali meni zbog toga i ma koliko mi govorili da sam premijer za poljski wc, ja sam premijer za čiste wc – e – rekao je u Subotici Aleksandar Vučić, predsednik Srpske napredne stranke.\nVučić je na gradskom trgu obraćanje Subotičanima počeo zahvalnošću svima koji su dobro razumeli šta je sve trebalo uraditi zbog situacije u kojoj je bila država i zbog čega su bile neophodne brojne promene.\n- Hoću da se zahvalim penzionerima koji su podneli najveći teret, mladima i svima koji veruju u istinu, ali ne veruju lakim rešenjima. Slušate i slušaćete kako govore loše o našoj zemlji, kako im se ništa ne sviđa, govoriće kako je divno bilo vreme pljačkaške privatizacije, a bilo bi najbolje ako bi Srbiju uveli u izolaciju. Naš posao je da ne dozvolimo da se Srbija vraća u prošlost ni po koju cenu. Srbija mora biti poštovana zemlja u kojoj će veći broj ljudi da radi, a videli ste da smo u Subotici za godinu i deset meseci doveli nove instvetitore i zaposlili nove ljude, ali ni to nije dovoljno i neće biti dok nivo nezaposlenosti ne svedemo najpre ispod 15, a posle ispod 10 odsto, dok to ne bude na evropskom nivou – poručio je Vučić.\nAleksandar Vučić je naglasio da politika koju Srbija treba da vodi mora biti u interesu zemlje, zbog čega je poštovana u svetu i svakome ume otvoreno da kaže kakav je njen stav, mišljenje i šta vidi u budućnosti.\n- Najvažniji cilj je da se izborimo protiv siromaštva, a to možemo tako što ćemo da smanjujemo nezaposlenost i da dovodimo investitore. Ne pričam o onome što bi neko voleo da čuje, već iz ugla onoga koji svakoga meseca mora da potpiše isplatu 2,5 miliona penzija i plata – rekao je Vučić. Predsednik SNS je Subotičanima rekao da se mir i stabilnost mora sačuvati, ali da postoje i oni koji bi da to ruše i lažiraju falsifikovane snimke.\n- O njima ni danas neću govoriti, niti ću reći njihovo ime i ružnu reč jer 16 godina njihove vladavine u Vojvodine više govori o njima. Vojvodina zaslužuje mnogo bolje. Za razliku od drugih mi ne kukamo, već poštujemo volju naroda ma kakva ona bila i zato neka narod odluči – kazao je Vučić.\nLanci i čunjevi na trotoaru: Još jedan primer bahatog Beograđanina koji čuva svoje mesto za parking\nBOMBAŠ KURTI Posle dijaloga u Briselu, minirao i sastanak lidera regije u Beču, naljutio Kurca i Lajčaka\n"NISMO OVO OČEKIVALI OD NAJBLIŽIH" Vučić poslao poruku Srbima u Crnoj Gori: Držimo glavu visoko uzdignuto\nKome je Milo što je Krivokapić u krizi: Ovo su 4 scenarija za izlazak iz RAVNOTEŽE NEMOĆI u Crnoj Gori\nSamit o Zapadnom Balkanu koji je danas održan u Beču nije se završio usvajanjem zajedničke deklaracije. Kako saznaje “Blic, predstavnik privremenih kosovskih institucija Aljbin Kurti imao je zahtev na koji domaćin, austrijski kancelar Sebastijan Kurc i predstavnik EU Miroslav Lajčak nisu hteli da pristanu.\nKURTI ZSO PRETVORIO U POLITIČKI KAPITAL Tahiri pozvala na ispunjavanje obaveza: Zajednica je u skladu sa Ustavom\nZajednica srpskih opština (ZSO) je u skladu sa kosovskim ustavom i taj deo Briselskog sporazuma se mora ispuniti, izjavila je bivša šefica pregovaračkog tima Prištine u dijalogu sa Beogradom Edita Tahiri.\nPROVOKACIJA IZ HRVATSKE Plenković pisao Kurtiju: "Cenimo napore da zaštite spomenike na Kosovu"\nBude li potrajala u ovom sastavu, crnogorska vlada Zdravka Krivokapića ostaće upamćena kao kabinet koji je imao više kriza nego sednica. Iz kriza gotovo da nije ni izlazila, a posle najnovijih potresa oko smene ministra Leposavića i rezolucije o Srebrenici pitanje je kome je Milo što je premijer u najvećem problemu dosad.\nU Crnoj Gori privedena pristalica Mila Đukanovića, okupljeni na promociji knjige Malagurskog skandirali: "Ne damo svetinje" (FOTO)\nGrupa građana okupila se večeras ispred Hrama Hristovog Vaskrsenja u Podgorici povodom projekcije filma Borisa Malagurskog "Crna Gora - podeljena zemlja".\nTereti se za mučenje najmanje 6 lica: Suđenje Mustafi u Hagu počinje 15. septembra\nSuđenje bivšem pripadniku terorističke Oslobodilačke vojske Kosova Saljihu Mustafi počeće 15. septembra, objavljeno je na sajtu Specijalizovanih veća u Hagu.\nPredsednik Srbije Aleksandar Vučić poslao je danas poruku srpskom narodu u Crnoj Gori, nakon jučerašnjeg izglasavanja Rezolucije o Srebrenici i smene ministra Vladimira Leposavića, koju je inicirao premijer Zdravko Krivokapić.\nKomesarka EU: Nećemo vraćati migrante u Srbiju, treba zajedno da upravljamo migracijama\nEvropska unija ne vraća ilegalne migrante u njihove zemlje porekla u onom broju koliko bi to mogla na osnovu odbijenih zahteva za azil, ali nema u planu da ih šalje u Srbiju, izjavila je Ilva Johanson, komesarka za unutrašnje poslove i migracije EU.\nSelaković: Orkestrirani pokušaji odbrane Prištine\nČlan Predsedništva vladajuće Srpske napredne stranke (SNS) Nikola Selaković upozorio je u petak ponovo "na orkestrirane pokušaje da se brani nedopustivo ponašanje Prištine u okviru briselskog dijaloga", odnosno praktično odbijanje prištinskih privremenih institucija dijaloga s Beogradom uz podršku nekih krugova u Evropskoj uniji.\nPredsednik Srbije Aleksandar Vučić čestitao je Antoniju Guterešu na reizbor na mesto generalnog sekretara UN i naglasio da se raduje nastavku saradnje.\nIzveštaj o pregovaračkom procesu sa privremenim institucijama samouprave u Prištini od maja 2019. do 15. juna 2021. godine biće predstavljen na posebnoj sednici Skupštine Srbije u utorak, 22. juna.\nStefanović: Već danas moramo razmišljati šta su bojna polja sutrašnjice, reforme ne smeju biti samo puke reči\nPotpredsednik Vlade Srbije i ministar odbrane Nebojša Stefanović poručio je danas da reforme i razvoj ne smeju biti samo puke, apstraktne reči i da Republika Srbija i njen sistem odbrane ozbiljno razmišljaju o svim izazovima koje budućnost nosi, kako bi bili kadri da na njih odgovore.\nKrivokapić optužuje Demokratski front: Sa DPS najdirektnije dogovaraju obaranje Vlade i Skupštine\n"Demokratski front (DF) zajedno sa Demokratskom partijom socijalista (DPS) i njenim bivšim koalicionim partnerima najdirektnije dogovara obaranje Vlade i Skupštine Crne Gore", saopštio je danas Zdravko Krivokapić, predsednik Vlade Crne Gore.\nVučić danas na primopredaji sanitetskih vozila za zdravsto\nPredsednik Srbije Aleksandar Vučić prisustvovaće danas primopredaji sanitetskih vozila nabavljenih kroz program donacije EU uz posredovanje UNOPS za 20 zdravstvenih ustanova iz cele Srbije.\nĐukanović: Zdravka Krivokapića i sve koji su glasali za rezoluciju o Srebrenici proglasiti nepoželjnim osobama u Srbiji\nPoslanik Srpske napredne stranke u Skupštini Srbije Vladimir Đukanović smatra da svakog crnogorskog poslanika, kao i člana crnogorske vlade sa premijerom Zdravkom Krivokapićem koji je glasao za rezoluciju o Srebrenici treba proglasiti za nepoželjne osobe u Srbiji.\n"NEMA POTREBE DA SE ŽURI" Abazović savetovao Krivokapića da sačeka sa potpisvanjem Temeljnog ugovora sa SPC\nPotpredsednik Vlade Dritan Abazović rekao je da je znao za sinoćnji odlazak premijera u Beograd, ali i da mu je sugerisao da nema potrebe da se žuri sa potpisivanjem ugovora sa SPC-a.\n"ODLUKA JE DONETA POD VELIKIM PRITISKOM ZAPADA" Čović o hapšenju Miloševića, Mirinom uticaju i sukobu Đinđića i Koštunice\nOdluka o hapšenju Slobodana Miloševića je doneta pod velikim pritiskom ambasadora Kvinte, koji su intenzivnim lobiranjem kod svih članova Vlade pokušavali da obezbede saglasnost za hapšenje Miloševića. Miloševićevo hapšenje je njima bilo važno za legitimizaciju svoje politike prema regionu i nezakonite agresije NATO na našu zemlju.\nVučić sa Aleksandrom Gruškom: U teškim trenucima se vidi ko vam je prijatelj\nPredsednik Srbije Aleksandar Vučić saopštio je danas da je na sastanku sa zamenikom ministra inostranih poslova Rusije Aleksandrom Gruškom dobio uveravanja o daljem unapređenju saradnje Srbije i Rusije.\nDOBRE VESTI SA KOSOVA Četvrti dan zaredom bez novozaraženih koronom u srpskim sredinama\nOČEKUJU NAS GUŽVE: Radovi na auto - putevima, vozačima se savetuje da krenu ALTERNATIVNIM PRAVCIMA\nDanas toplo do 32 STEPENA, ali na jugoistoku zemlje nepogode s gradom\nTRI KLJUČNA PROPUSTA MINISTARSTVA Devojčicu (9) otac zapostavlja i tuče, a oni i dalje tvrde da je sve po zakonu: Janković POZIVA DRŽAVU DA REAGUJE\nKako su filmovi i časopisi za odrasle ZALUDELI JUGOSLAVIJU 1971: Država ih proglasila za pošast, a ljudi OPSESIVNO ŠVERCOVALI\nSPEKTAKL U MINHENU! Mijat Gaćinović za "Blic" PROGNOZIRA ISHOD velikog derbija 2. kola u "grupi smrti" na EURO: Portugalu čast, Nemačkoj slast!


U JUNU TRI PUTA VIŠE MIGRANATA NEGO U MAJU Savjet ministara BiH obavijestio Predsjedništvo o stanju migracija - Srpskainfo\nSlužbi za poslove sa strancima u junu 2020. prijavljeno je ukupno 1.555 nezakonitih migranata, što je smanjenje za 26 odsto u odnosu na isti mjesec prethodne godine, ali je tri puta više nego u maju ove godine.\nOvo se navodi u Informaciji Ministarstva bezbjednosti o stanju u oblasti migracija u BiH za juni 2020. godine, koju je usvojio Savjet ministara BiH i dostaviće je Predsjedništvu BiH.\nNajviše prijavljenih nezakonitih migranata iz Avganistana (512), Pakistana (348), Bangladeša (255), Maroka (121) Iraka (93).\nU prvom polugodištu 2020. od ukupno 6.641 nezakonitog migranta prijavljenog Službi za poslove sa strancima namjeru za podnošenje zahtjeva za azil iskazalo je njih 5.207, od kojih su 162 osobe podnijele zahtjev za azil. Državljani Iraka, Avganistana i Turske podnijeli su najveći broj zahtjeva za azil u BiH u ovom periodu.\nMeđu ključnim izazovima u borbi protiv nezakonitih migracija i u narednom periodu su jačanje institucija BiH, prvenstveno Granične policije, onemogućavanje nezakonitih ulazaka na dijelovima na kojima je zabilježen najveći migracioni pritisak, kadrovsko i materijalno-tehničko jačanje kapaciteta svih bezbjednosnih agencija. Utvrđivanje identiteta nezakonitih migranata i zloupotreba sistema azila, kao i procesuiranje migranata koji su počinili prekršajna i krivična djela, ključni su izazovi za naredni period.\nUštedili 14,4 miliona KM\nSavjet ministara BiH donio je Odluku o raspodjeli 14.474.000 KM iz budžeta institucija BiH namijenjenih za saniranje ekonomskih šteta uzrokovanih pandemijom Kovida-19, a koji će biti usmjereni za zdravstveni sektor u BiH. Federaciji BiH sa 10 kantona pripada 61 odsto tog novca, Rpublici Srpskoj 37 procenata, a Distrčko Distriktu BiH dva odsto. U pitanju je novac koga je Savjet ministara obezbijedio vlastitim uštedama u budžetu.\nKredit za „Željeznice RS“\nSavjet ministara BiH usvojio je Inicijativu Ministarstva finansija i trezora i imenovao delegaciju za vođenje pregovora radi zaključivanja Ugovora o zajmu između BiH i Evropske banke za obnovu i razvoj za projekat Željeznica RS – Remont i modernizacija željezničke dionice Šamac – Doboj – Rječica, vrijedan 40 miliona evra.\nRok otplate zajma je 15 godina, uključujući tri godine grejs perioda na otplatu glavnice, s alokacijom na Republiku Srpsku. Cilj projekta je remont željezničkog koridora 5c kroz Republiku Srpsku i uključuje remont pruge Šamac – Doboj – Rječica u ukupnoj dužini 99 km.\nUkupna sredstva potrebna za finansiranje cijele dionice pruge iznose oko 138 miliona evra, od čega se polovina sredstava namjerava obezbijediti iz grantova.\nNa sjednici je utvrđen Prijedlog osnova za vođenje pregovora radi zaključivanja Sporazuma između Savjeta ministara i Vlade Srbije o uzajamnom priznavanju kvalifikovanih usluga povjerenja koje se pružaju u BiH i Srbiji, čime će elektronsko poslovanje biti brže i efikasnije, a troškovi poslovanja firmi manji.\nDvije države na ovaj način uzajamno priznaju kvalifikovane usluge u skladu sa zakonom, i to kvalifikovani elektronski potpis, pečat i žig, kao i odgovarajuće registre usluga, čime se značajno unapređuje saradnja u oblasti informacionog društva. Inicijativu za zaključivanje sporazuma podnijelo je Ministarstvo turizma, trgovine i telekomunikacija Republike Srbije.\n“NEĆE IZOSTATI PODRŠKA DRVARU I GLAMOČU” Tegeltija ističe da će Savjet ministara pomoći ove opštine\nZATVARA SE “BIRA” Preostali migranti prelaze u kamp “Lipa”\nSavjet ministara BiH donio je Odluku o odobravanju višegodišnjeg projekta održavanja i rekonstrukcije mostova između BiH i Srbije.\nU periodu od 2021. do 2024. godine na godišnjem nivou iz budžeta institucija BiH biće izdvajano po 850 hiljada KM, osim u 2025. godini kada je za ove namjene planirano 805.035 KM.\nRepublika Srbija je u skladu sa ranije potpisanim sporazumom preuzela održavanje i rekonstrukciju preostalih šest mostova između dvije države.\nPodjela donacije iz Katara\nSavjet ministara BiHizmijenio je Odluku o raspodjeli međunarodne pomoći za zaštitu i spasavanje u opremi i drugim sredstvima, a s ciljem ispravljanja greške u dijelu koji se odnosi na pomoć Vlade Države Katar.\nVlada Katara, putem svoje ambasade u BiH krajem avgusta ove godine potvrdila je da popisana količina donirane opreme koju je utvrdila odgovarajuća komisija Ministarstva bezbjednosti BiH odgovara količini opreme koju je isporučio donator.\nNa ovaj način otklonjen je nesrazmjer u količini opreme, zbog čega je izmijenjena odluka i stvoreni uslovi da se rasporedi oprema, koja se sastoji od zaštitnih maski, rukavica, vizira, naočala i odijela neophodnih u borbi protiv Kovida-19.\nSavjet ministara BiH, na prijedlog Ministarstva pravde, donio je Odluku o izmjeni Odluke o osnivanju Komisije za državnu imovinu, utvrđivanje i raspodjelu državne imovine, određivanje prava i obaveza Bosne i Hercegovine, entiteta i Brčko Distrikta BiH u upravljanju državnom imovinom. Odlukom je preciziran novi rok za ispunjenje zadataka koji su dati u nadležnost Komisije, i to do 31. marta 2021. godine.\nPolitika migracijePredsjedništvo BiHSavjet ministara BiH\nFAKULTET ZA SPORT U BANJALUCI UGOSTIO ŠAMPIONE Savić: "Srećni smo što smo ovdje, spremamo se za olimpijsku medalju"\nUPITAN I PUT U BRISEL Komšićeva kćerka pozitivna na koronu, testiran i hrvatski član Predsjedništva BiH


Trgujte sa 50 evra cenom akcija Apple-a na svetskoj berzi od svoje kuće i zaradite\n4. juna 2015. 00:00\nPočev od juna Apple bi trebalo da počne sa izdavanjem prvih obveznica koje su denominovane u jenima. Ovo je još jedan u nizu poteza koji je Apple u poslednje vreme preduzeo kako bi iskoristio pad kamatnih stopa na nekim tržištima van SAD-a.\nU poslednja dva meseca cena akcija Apple-a porasla je 27.43%.\nFXLider svim čitaocima Krstarice daje 50 evra za uspešan početak trgovanja cenom akcija Apple-a i drugih najvećih kompanija na svetskoj berzi, jedinoj berzi na kojoj investitori mogu zaraditi i kada cene akcija rastu, ali i kada cene akcija padaju.\nPREUZMITE 50 EVRA za trgovanje na svetskoj berzi i zaradite na…\nAmerički tehnološki gigant će izdati oko ¥200 milijardi ($1.6 milijarde) obveznica denominovanih u jenima i ova sredstva iskoristiti za povećanje broja akcionara ali verovatno i za proširivanje poslovanja u Japanu.\nKako navode iz FXLider-a, količina i cena nisu još uvek fiksirane i zavisiće od tražnje investitora.\n’Prinosi na japanske državne obveznice jedni su od najnižih u svetu jer Centralna banka Japana održava referentne kamatne stope na veoma niskom nivou sa masivnim programom monetarnog stimulisanja. Mnogi od učesnika na tržištu obveznica očekuju da će ovaj potez Apple-a privući veliko interesovanje ukoliko bude ponuđen atraktivan prinos’, kažu u FXLider-u.\nApple je nedavno ponovo proglašen najvrednijim brendom na svetu, vrednim fantastičnih $247 milijardi. Jednom godišnje reklamne agencije proglašavaju 100 najvrednih brendova. Ovogodišnji izveštaj koji je objavljen u sredu 20. maja pokazao je da je Apple i dalje ubedljivo na prvom mestu. I pored popularnosti Apple Watch-a glavni pokretač rasta vrednosti brenda i to 67% u odnosu na prethodnu godinu je ipak iPhone 6.


Beograd ipak deo sporazuma o novoj vladi? | Politika | DW | 18.06.2008\nBeograd ipak deo sporazuma o novoj vladi?\nKoalicija "Za evropsku Srbiju", insistiraće i pre zvaničnih pregovora sa partijama okupljenim oko socijalista, da se Ivica Dačić obaveže da sporazum o koaliciji u Beogradu sa radikalima i DSS-NS neće biti prihvačen.\n"To se neće desiti. S kim će socijalisti u Beogradu odlučuje se na višem nivou u toj partiji a ne u gradskom odboru. Kada napravimo republičku vladu, formiraće se ista koalicija i u Beogradu i gde god je to moguće u Srbiji", rekla je Grubješić.\nAntić: Koalicija u Beogradu čvrsta i sigurna\nPredsednik beogradskog odbora Socijalističke partije Srbije Aleksandar Antić izjavio je da je koalicija koju su socijalisti sklopili na gradskom nivou sa radikalima i koalicijom DSS-NS "potpuno čvrsta i sigurna". "Što se SPS-a tiče, to ne treba dovoditi u pitanje. Verujem da je isto i kod ostalih koalicionih partnera", rekao je Antić u intervjuu za "Večernje novosti".\nOn je dodao da, sa stanovišta socijalista, pregovori na republičkom i na gradskom nivou nisu ni u kakvoj vezi i da SPS u Beogradu za saradnju sa radikalima i DSS ima podršku svih organa partije.\n"Nema nikavih pritisaka, možda zato što ne pristajem na takve vrste razgovora. Pozicija i odgovornost SPS-a u formiranju i gradske i republičke vlasti je takva da niko nije u situaciji da nas uslovljava i pritiska. Odluke ćemo donositi u interesu naše stranke i građana,\na ne u interesu drugih partija", rekao je on.\nObećanja nisu data privatno\nAntić je dodao da reč koju je dao prilikom dogovora o formiranju vlade sa radikalima i koalicijom DSS-NS, nije dao privatno već u ime stranke i da je za to imao saglasnost rukovodstva.\nPotpredsednik Socijalističke partije srbije (SPS) Milutin Mrkonjić izjavio je inače da SPS ne vodi nikakve razgovore sa Demokratskom strankom (DS) o formiranju vlade, već da pregovara samo sa radikalima i narodnjačkom koalicijom.\n"Nas interesuje samo koalicija sa kojom smo počeli razgovore. Ima malih nesporazuma, ima nejasnoće u nekim odgovorima, ali proces pregovaranja traje. Molim sve da imaju strpljenja. Srbija će dobiti vladu", rekao je Mrkonjić za B92.\nNema pravnih mogućnosti za sazivanje vanredne sednice\nPredsedavajući Skupštine Srbije Jovan Krkobabić nema pravnu mogućnost da sazove vanredno zasedanje parlamenta, a da time ne povredi Ustav, Poslovnik o radu i druga opšta pravna akta, zakljucila je skupštinska stručna služba.\nU saopštenju stručne službe navodi se da je to zaključeno posle ponovne deteljne analize odredbi Ustava i Poslovnika o radu, koje se\nodnose na mogućnost sazivanja vanrednog zasedanja Skupštine Srbije.\nTakođe, stručna služba je ocenila da nema realnih mogućnosti za konsultacije sa predsednicima ili predstavnicima poslaničkih grupa u Skupštini Srbije, jer su do sada formirane samo poslanička grupa Srpske radikalne stranke i poslanička grupa manjina.\nU saopštenju se dodaje da ni formiranje te dve poslaničke grupe nije formalizovano u skladu sa Poslovnikom, što podrazumeva dostavljanje\nspiskova članova tih poslaničkih grupa predsedniku Skupštine, koji još nije izabran.\nTadić: Neprimeren pritisak na Krkobabića\nPredsednik srbije Boris Tadić ocenio je danas neprimerenim pritisak koji se vrši na redsedavajućeg Narodne skupštine Republike Srbije Jovana Krkobabića jer nije zakazao nelegitimnu sednicu parlamenta, poštujući Ustav Republike Srbije i Poslovnik Narodne skupštine.\n"Predsedavajući skupštine radi svoj posao na najbolji mogući način štiteći Ustav i Poslovnik o radu parlamenta i to je za poštovanje", ocenio je Tadić.\nPres služba predsednika Srbije je saopštila da je Tadić ocenio da je Krkobabić pokazao visok stepen odgovornosti tako što nije želeo da se ogluši o Ustav i Poslovnik Skupštine Srbije.\n"Smatram da su neprihvatljive pretnje koje su upućene najstarijem poslaniku koji trenutno sedi na čelu jedne od najvažnijih institucija u zemlji - Narodne skupštine Republike Srbije", istakao\nMladenović: Ne pregovaramo sa DS-om\nPortparol Demokratske stranke Srbije Andreja Mladenović demantovao je danas da ta stranka vodi pregovore o formiranju gradske vlasti u Beogradu sa Demokratskom strankom.\n"Najodlučnije demantujem da DSS pregovora sa DS o formiranju vlasti u Beogradu. DSS je potpisala koalicioni sporazum sa SRS i SPS o\nformiranju vlasti u gradu i DSS će dosledno ispuniti svaku tačku sporazuma koji je potpisan", rekao je Mladenović agenciji Beta.\nOn je kazao da koalicioni partneri DSS-a "dobro znaju da se ta stranka najodlučnije zalaže za sprovođenje sporazuma u delo i za formiranje\norgana vlasti u Beogradu što pre".\nMadiji u Srbiji su ranije danas preneli informaciju da DSS i DS pregovaraju o formiranju vlasti u Beogradu, kao i da su blizu dogovora.\nTrajni link https://p.dw.com/p/EM1T


Mijuškovićeva je zauzela drugo mesto u svojoj polufinalnog grupi trke na 200 metara u kanuu rezultatom 49,3 sekunde.\nOna će za medalju veslati u finalu, u nedelju od 12.37.\nKajakaš Marko Dragosavljević plasirao se u finale jednoseda na 200 metara, pošto je drugu polufinalnu trku u Plovdivu završio na prvom mestu rezultatom 34,282 sekunde.\nFinale u toj disciplini na programu je u nedelju u 12.24. Pre njih dvoje, finale je ove subote izborila i Milica Starović u trci na 200 metara.


Alen Rizvanović (26), Austrijanac bosanskog porekla, ubio je dvoje ljudi i četvorogodišnje dete, a povredio 34 osobe kada je velikom brzinom džipom uleteo u pešačku zonu Graca. Smatra se da je...\nBajker jurio i "uhapsio" vozača koji je pobegao sa mesta nesreće\nNeimenovani nemački motociklista, na Jutjubu poznat pod imenom Big Whoop, postao je pravi heroj pošto je jurio i uhvatio vozača koji je oborio skuter i pobegao sa mesta nesreće, ostavivši...\nPrevrtanje i požar na teretnjaku, nema povređenih\nNa auto-putu između Kuzmina i Sremske Mitrovice je došlo do prevrtanja teretnog vozila, nakon čega se zapalilo, a u nezgodi nije bilo povređenih, rečeno je Tanjugu u MUP-u Srbije.\nUdes u Jagodini, četvoro povređenih\nPortparol Policijske uprave u Jagodini, Gordana Cvetić, rekla je da su u saobraćajnoj nezgodini u Ulici Kpatena Koče u Jagodini, u sudari dva putnička vozila, povređene četiri osobe.\nLančani sudar u Novom Sadu: Jedno vozilo završilo na krovu\nTežak lančani sudar u kom je povređena jedna osoba dogodio se juče oko 18 časova u Bulevaru Evrope u Novom Sadu.\nTeška saobraćajna nesreća na putu Niš-Pirot\nNa međunarodnom putu Niš-Pirot, kod sela Crnoklište, jutros oko 7 i 15 dogodila se teška saobraćajna nesreća u kojoj su dve osobe poginule.\nTunis: U sudaru voza i kamiona 14 poginulo, 70 povređeno


Jerevan pozvao EU i NATO da izvrše pritisak na Tursku zbog Karabaha - 19.10.2020, Sputnik Srbija\nPredsednik Jermenije Armen Sarkisjan pozvao je Evropsku uniju i NATO da izvrše pritisak na Tursku koja, prema njegovim rečima, seje nestabilnost na Južnom... 19.10.2020, Sputnik Srbija\nsukob u nagorno-karabahu, svet, vesti, jermenija, azerbejdžan, turska, nato\n© Sputnik / Valeriй Melьnikov / Uđi u foto-galerijuUništena vojna tehnika Armije odbrane Karabaha u rejonu Gadruta\n„Pozivam sve u Briselu da izvrše pritisak na Tursku. Pre svega, moraju da odluče šta je prihvatljivo, jer će dejstva Turske naštetiti NATO-u, njegovoj reputaciji i osnovnoj ideji da je to savez koji postoji radi zaštite od neprijatelja“, rekao je Sarkisjan.\nJermenski predsednik smatra da će mešanje Turske u sukob u Karabahu na strani Bakua promeniti geopolitiku Južnog Kavkaza, pretvorivši Azerbejdžan u tursko uporište na putu ka širem regionu i uticaju Ankare na cevovodnu mrežu.\nOn je upozorio da bi sirijski teroristi u Azerbejdžanu mogli postati faktor dugoročne regionalne nestabilnosti.\n„Oni će tamo stvoriti još jednu zonu nestabilnosti koja će ugrožavati Azerbejdžan, Rusiju, Jermeniju i Iran“, istakao je Sarkisjan.\n„Stiče se utisak da Erdogan svuda oko sebe stvara nestabilnost, uništavajući trenutni status kvo. U tom moru nestabilnosti Turska, čini se, plovi prilično mirno, jer joj omogućava da se igra sa svima“, zaključio je jermenski lider.\nNakon toga su u Moskvi 9. oktobra održani pregovori ministara spoljnih poslova Jermenije i Azerbejdžana. Diplomate je u rusku prestonicu pozvao predsednik Rusije Vladimir Putin. Pregovori su trajali više od deset sati i završeni su usvajanjem sporazuma o prekidu vatre od podneva 10. oktobra u humanitarne svrhe radi razmene ratnih zarobljenika i drugih pritvorenih osoba i tela mrtvih. Međutim, istog dana strane počele su da se međusobno optužuju za kršenje primirja.


RTS :: U Podgorici zaplenjeno 50 kilograma droge\nRegion U Podgorici zaplenjeno 50 kilograma droge\nponedeljak, 25. avg 2008, 11:08 -> 11:40\nU Podgorici zaplenjeno 50 kilograma droge\nCrnogorska policija uhapsila je Milana Bujišića iz Podgorice, kod koga je pronašla i zaplenila 50 kilograma droge skank. Samo u prethodne dve sedmice u Crnoj Gori oduzeto je više od 70 kilograma te zabranjene opojne supstance.\nOpojna droga koja sadrži koncentrovanu marihuanu, odnosno njen cvat sa visokim procentom psihoaktivne supstance, sve više je prisutna na narko-tržištu balkanskih zemalja, a u Crnu Goru se doprema iz Albanije.\nNa narko "tržištu Srbije i zemalja zapadne Evrope kilogram ove droge dostiže cenu i do pet hiljada evra, a hapšenjem Bujišića, policija je presekla još jedan organizovani lanac krijumčarenja droge," navedeno je u saopštenju Uprave policije.\nZaplenjenu drogu, upakovanu u 50 najlonskih pakovanja i četiri plastične vreće, policija je pronašla u Bujišićevom ''BMV-u,'' kojim se vozio, kako se pretpostavlja, ka drugoj dilerskoj destinaciji van Crne Gore, gde bi se droga našla u prodaji.\nUhapšeni Bujišić je, uz krivičnu prijavu, predat istražnom sudiji Višeg suda u Podgorici, zbog osnovane sumnje da je počinio krivično delo neovlašćene proizvodnje, držanja i stavljanja u promet opojnih droga.\nProšle nedelje na Železničkoj stanici u Podgorici, uhapšene su i dve osobe koje su nameravale da skank prokrijumčare za Beograd.\nU toj akciji policije, oduzeto je 15 kilograma te opojne droge.\nSedam dana ranije u glavnom gradu Crne Gore, policija je oduzela još pet kilograma skanka.


Gasni udar u Zagrebu: Cena skočila trostruko\nIako neki preduzetnici imaju potpisane ugovore s GPZ Opskrba o ceni gasa, to im u ovom trenutku ne znači ništa, jer su iz ove zagrebačke firme odlučili da prvi put u istoriji jednostrano povećaju cenu gasa bez obzira na ugovorne posledice, jer je došlo do značajnih poremećaja na tržištu, objavio je Jutarnji list.Kako navodi hrvatski medij, posledice bi mogle da budu pogubne ne samo za te firme, koje će se suočiti sa drastično višim cenama gasa, već i za njihove kupce, jer bi moglo da dođe do poskupljenja krajnjih proizvoda.Onima koji ne budu pristali na jednostranu promenu ugovora, biće omogućeno da ga raskinu bez dodatnih troškova, ali je malo verovatno da će iko to uraditi, jer teško da može da dobije bolju cenu plina, navodi hrvatski list.Privremena mera o novom obračunu cena, koji će zavisiti od cena na berzama i troškova transporta, biće na snazi pet meseci - do 31. marta 2022.Procene su da bi gubitak Opskrbe mogao da bude i do 26,5 miliona evra, jer uprava te firme nije ugovorila cene plina na vreme, već je došla u situaciju da ga kupuje po cenama koje su tri do četiri puta više.Jutarnji navodi, pozivajući se na izvore iz Opskrbe, da je slično uradio i slovenački Petrol, te da će i on preduzećima od 1. novembra naplaćivati bitno veće cene plina.O poskupljenju gasa u Zagrebu obaveštena je i uprava Zagrebačkog holdinga, gradske firme zadužene za komunalne delatnosti, energente i zdravstvo, čiji je Opskrba deo. U toku su pregovori sa velikim potrošačima koji kupuju plin od Opskrbe kako bi se došlo do rešenja.Prema finansijskom izveštaju za prošlu godinu, Opskrba je privredi prodala 125 miliona kubnih metara gasa, od čega su imali prihod od blizu 38 miliona evra.\nIma kod nas u Turskom toku samo morate da lepo platite i potpišete ugovor ali čisto sumnjam oni su gadljivi na sve što dolazi iz Srbije ... ništa onda eno vam prazan terminal na Krku samo još da umolite vaše saveznike Amerikance da vam doteraju gas ..\nekonomija, cena gasa, hrvatska, region – ekonomija, region\nSvim preduzećima u Zagrebu koji kupuju gas od Gradske plinare Zagreb - Opskrbe, cena tog energenta će od 1. novembra biti tri do četiri puta viša.\nIako neki preduzetnici imaju potpisane ugovore s GPZ Opskrba o ceni gasa, to im u ovom trenutku ne znači ništa, jer su iz ove zagrebačke firme odlučili da prvi put u istoriji jednostrano povećaju cenu gasa bez obzira na ugovorne posledice, jer je došlo do značajnih poremećaja na tržištu, objavio je Jutarnji list.\nKako navodi hrvatski medij, posledice bi mogle da budu pogubne ne samo za te firme, koje će se suočiti sa drastično višim cenama gasa, već i za njihove kupce, jer bi moglo da dođe do poskupljenja krajnjih proizvoda.\nOnima koji ne budu pristali na jednostranu promenu ugovora, biće omogućeno da ga raskinu bez dodatnih troškova, ali je malo verovatno da će iko to uraditi, jer teško da može da dobije bolju cenu plina, navodi hrvatski list.\nPrivremena mera o novom obračunu cena, koji će zavisiti od cena na berzama i troškova transporta, biće na snazi pet meseci - do 31. marta 2022.\nNa ovaj drastičan potez u GPZ Opskrba odlučili su se jer bi inače dospeli u tešku finansijsku situaciju i u pitanje bi došao opstanak preduzeća s nešto više od 130 radnika, budući da nisu ugovorili dovoljne količine plina po nižoj ceni. Naime, cene gasa u februaru su bile na nivou od 27 evra po megavat-satu i tada su ga prodavali po 40 evra, a 6. oktobra cena gasa je narasla i na 140 evra, navodi Jutarnji.\nProcene su da bi gubitak Opskrbe mogao da bude i do 26,5 miliona evra, jer uprava te firme nije ugovorila cene plina na vreme, već je došla u situaciju da ga kupuje po cenama koje su tri do četiri puta više.\nJutarnji navodi, pozivajući se na izvore iz Opskrbe, da je slično uradio i slovenački Petrol, te da će i on preduzećima od 1. novembra naplaćivati bitno veće cene plina.\nO poskupljenju gasa u Zagrebu obaveštena je i uprava Zagrebačkog holdinga, gradske firme zadužene za komunalne delatnosti, energente i zdravstvo, čiji je Opskrba deo. U toku su pregovori sa velikim potrošačima koji kupuju plin od Opskrbe kako bi se došlo do rešenja.\nPrema finansijskom izveštaju za prošlu godinu, Opskrba je privredi prodala 125 miliona kubnih metara gasa, od čega su imali prihod od blizu 38 miliona evra.\n14 Oktobar, 13:472


petak, 29 april 2022 16:54\n* Nezavisnost je juče u Pančevu obeležila Svetski dan bezbednosti i zdravlja na radu sa ciljem da nadležnim državnim organima, poslodavcima ali i celokupnoj javnosti skrene pažnju da je samo prošle godine 70 zaposlenih u Srbiji izgubilo živote zbog nebezbednih uslova rada\nUjedinjeni Granski sindikati Nezavisnost obeležili su 28. april - Svetski dan bezbednosti i zdravlja na radu na ulicama Pančeva gde su radnicima i građanima deljeni leci sa porukama o značaju zaštite zaposlenih.\nPredsednica Nezavisnosti Čedanka Andrić najavila je za naš portal (www.nezavisnost.org) da je cilj manifestacije da se skrene pažnja nadležnim državnim organima, poslodavcima ali i celokupnoj javnosti “na strašne podatke da je prošle godine u Republici Srbiji 70 naših koleginica i kolega izgubilo živote od posledica teških povreda na radu ili na samom radnom mestu”. Andrić smatra da su se fatalne posledice za te radnike mogle izbeći “da su primenjene mere za bezbedan rad”.\n- Skrećemo pažnju da poslodavci moraju da primenjuju mere za bezbedan i zdrav rad, da to nema alternativu i da država mora još oštrije da kažnjava one koji te mere ne primenjuju - naglasila je Čedanka Andrić.\nSvesni mnogih sistemskih i pravnih nedostataka, UGS Nezavisnost i Savez samostalnih sindikata su još 2017. godine inicirali ismene Zakona o bezbednosti i zdravlju na radu. Prema rečima Aleksandre Vitorović, koordinatorke projekta za BZR, inicijativa dve reperezentativne sindikalne centrale prošle godine je razmatrana na Radnoj grupi za izmenu pomenutog zakona. Inače, Nezavisnost u okviru Programa podrške u oblasti BZR već punih šest godina osposobljava tim aktivista koji pomažu sindikalnom članstvu na terenu i koji bi, prema pomenutm predlogu za promene zakona, trebalo da budu spona između radnika i Inspektorata za rad. - Time, praktično, nudimo sopstvene resurse, odnosno osposobljene ljude da bar delom nadomeste hroničan manjak državnih inspektora, ubrzaju i unaprede rad na promovisanju i unapređenju stanja, preventive i kulture bezbednosti i zdravlja na radu u Srbiji - objasnila je Vitorović.\nU UGS Nezavisnosti odavno su prepoznali značaj odbora za bezbednost i zdravlje na radu u preduzećima. U sindikalnoj centrali dodeljene su juče i povelje i plakete “28. april” odborima i pojedincima koji su uspešno angažovani u zaštiti na radu.\nStručni saradnik za oblast BZR u Nezavisnosti Saša Dimitrijević kazao nam je da se posebno izdvajaju odbori u kompanijama Hajneken i Karneks koji su pokazali da je upravo “dijalog zaposlenih i uprava najbolji način da se dođe do rešenja koja mogu da preventiraju te loše situacije koje se nažalost dešavaju svakodnevno”.\nMOR: Socijalni dijalog ključan za bezbednost rada\nMeđunarodna organizacija rada (MOR) povodom 28. aprila - Svetskog dana bezbednosti i zdravlja na radu ukazuje upravo na potrebu i mogućnosti efikasne saradnje između poslodavaca, radnika i vlada kako bi se na najbolji način sprovele mere bezbednosti i zdravlja na radu (BZR) koje mogu da spasu milione života širom sveta.\nOdgovori na pandemiju COVID-19 pokazali su važnost efikasne saradnje između socijalnih partnera u prevenciji nesreća na radu i profesionalnih bolesti, saopšteno je istovremeno u Ženevi.\nU najnovijem izveštaju MOR-a ukazuje se da bi učenje iz onoga što je postignuto u rešavanju složene situacije pandemije moglo da pomogne u sprečavanju miliona smrtnih slučajeva usled nesreća na radu i profesionalnih bolesti, navodi se u izveštaju MOR, koji pokazuje kako je socijalni dijalog doprineo brzoj i efikasnoj primeni mera tokom krize izazvane globalnom pandemijom.\nVlade koje su tokom panemije u socijalnom dijalogu dale primat aktivnom učešću organizacija poslodavaca i radnika u upravljanju BZR bile su u mogućnosti da razviju i sprovode hitne zakone, politike i intervencije. U mnogim zemljama to je rezultiralo usvajanjem novih zakonskih rešenja u različitim oblastima - od mera za sprečavanje i rešavanje slučajeva COVID-19 na radnom mestu do prelaska na rad na daljinu.\nU Austriji, na primer, socijalni partneri su pregovarali o sporazumu o sistematskom testiranju na radnom mestu za određene sektore koji su suočeni sa povećanim rizikom od prenošenja virusa, kao što je sektor maloprodaje. U Singapuru su se nakon konsultacija i tripartitnih pregovora izmenila pravila o vakcinaciji. I u Južnoj Africi su održane tripartitne rasprave o izmenama mera usmerenih na širenje COVID-19 na radnim mestima.\nU Finskoj su sindikati i organizacije poslodavaca blisko sarađivali sa vladom na razvoju mera za sektor turizma i restorana. U Italiji, socijalni partneri u bankarskom sektoru zajednički su doneli detaljna pravila o radu na daljinu, koja podrazumevaju pravo na privatnost.\nNacionalna tripartitna tela za BZR takođe su odigrala važnu ulogu u borbi protiv pandemije. Obično ih sačinjavaju predstavnici vlasti (Ministarstvo rada i druga relevantna ministarstva i institucije), kao i reprezentativne organizacije poslodavaca i radnika. Tokom krize izazvane COVIDOM, mnoga od takvih nacionalnih tripartitnih tela za BZR učestvovala su u procesu donošenja ključnih odluka i bili uključeni u definisanje mera zaključavanja i ograničenja, strategija povratka na posao i drugih uputstava ili smernica za ublažavanje uticaja pandemije.\n- Dok svet nastavlja da se bori sa uticajima i posledicama krize izazavne COVIDOM, i neujednačenim oporavkom, bezbednost i zdravlje na radu ostaju u vrhu ključnih odgovora zemalja. Lekcije naučene iz ove krize o važnosti socijalnog dijaloga u jačanju bezbednosti i zdravlja na nacionalnom nivou i nivou radnog mesta treba primeniti i u drugim kontekstima. To bi pomoglo da se smanji neprihvatljiv nivo smrtnih slučajeva i profesionalnih bolesti koji se javljaju svake godine - izjavio je generalni direktor MOR-a Gaj Rajder.\nSvetski dan bezbednosti i zdravlja na radu obeležava se svake godine od 28. aprila 2003. godine, kada je MOR kao specijalizovana agencija Ujedinjenih nacija za svet rada pokrenula inicijativu da se promoviše bezbedan i zdrav rad sa ciljem podizanja svesti o njegovom značaju. Koliki je značaj obeležavanja ovog datuma pokazuje statistika MOR-a po kojoj je godišnji broj žrtava na radnom mestu širom sveta veći od dva miliona, dok još stotine miliona zaposlenih pati od teških povreda i bolesti na radu.\nEKS: Očekuje se 30.000 više poginulih radnika u EU do 2030.\nSkoro 30.000 ljudi moglo bi da izgubi život na poslu u zemljama Evropske unije u tokom ove decenije ukoliko se radna mesta ne učine bezbednijim, upozoreno je danas iz Evropske konfederacije sindikata (EKS) povodom Svetskog dana bezbednosti i zdravlja na radu.\nAko se trend nastavi, još nešto više od 27.000 smrtnih slučajeva na radnom mestu treba očekivati između 2020. i 2029, pokazala je analiza Evropskog sindikalnog instituta.\nEKS podseća na Manifest koji su potpisali ministri, poslanici Evropskog parlamenta, sindikalni lideri i vrhunski stručnjaci za zdravlje i bezbednost na radu - kojim se poziva na povećanje obuka o zdravlju i bezbednosti na radu, unapređenju rada inspekcija i pooštravanju kazni kako bi se do 2030. godine okončali smrtni slučajevi na radnom mestu.\nOsim nesreća na radnom mestu, EKS poziva lidere EU “da učine više da okončaju skandal sa rakom, koji i dalje svake godine oduzima živote više od 100.000 ljudi”, kao i da zaštite radnike od sve težih posledica ekstremnih klimatskih promena.\n- Niko ne treba da napušta kuću zabrinut da li će se vratiti da vidi porodicu posle posla. Ali to je svakodnevna realnost za mnoge radnike, često zbog neodgovornih poslodavaca koji pokušavaju da povećaju profit i političara koji napadaju zdravorazumska bezbednosna pravila i inspekcije iz ideoloških razloga - izjavio je zamenik generalnog sekretara EKS Klaes-Mikael Stal.\nDopunio je da hiljade ljudi i dalje svake godine gubi život u brutalnim nesrećama na gradilištima, u fabrikama i na drugim radnim mestima, koje je moguće izbeći. Takođe, milioni ljudi su umrli zato što su svakodnevno na poslu bili izloženi supstancama koje izazivaju maligna smrtonosna oboljenja.\n- Dodatak / Galerija slika: 1) Dodela plaketa, foto: UGS Nezavisnost; 2) Gaj Rajder, generalni direktor Međunarodne organizacije rada, foto: MOR -\nZabeliežio: novinar Svetozar Raković\nsreda, 28 april 2021 18:57\nGrad Sombor uručio još 100 sedišta za bezbednost najmlađih u saobraćaju\n* Gradonačelnik Sombora Antonio Ratković i članovi Saveta za bezbednost saobraćaja grada Sombora uručili su danas 100 auto sedišta roditeljima koji su sedište dobili putem javnog poziva koji je prethodno raspisao Grad\nJavni poziv je bio raspisan od 7. do 9. aprila ove godine, a sedišta je dobilo prvih 100 roditelja koji su se prijavili i ispunili propisane uslove.\nČlan Saveta za bezbednost saobraćaja Luka Milanović istakao je da je Sombor jedan od vodećih gradova u Srbiji koji čini sve kako bi povećao stepen bezbednosti saobraćaja u svom gradu.\nZa jedan od glavnih prioriteta u svom radu Savet za bezbednost saobraćaja postavio je unapređenje bezbednosti najmlađih učesnika u saobraćaju. Ove godine dodeljeno je 200 auto sedišta za bezbednu vožnju najmlađih sugrađana (za prvih 100 beba koje su rođene u 2021. godini i još 100 putem konkursa). Osim ovog darivanja, nastavljene su i druge korisne aktivnosti usredsređene somborskoj budućnosti, opremanje vrtića u gradu i naseljenim mestima, uređenje zona škole, podela prvarica, edukacija predškolaca i školaraca, a u planu za ovu godinu je i postavljanje dva brzinska displeja u Konjovićevoj ulici i na Staparskom putu.\nPrilikom svečane dodele gradonačelnik Antonio Ratković je najavio da će Grad Sombor i ove godine, tokom maja ili juna, organizovati i javni poziv za dodelu sedišta za vožnju dece biciklom, jer su prošle godine sugrađani iskazali veliko interesovanje za ovu akciju.\nSredstva pomoću kojih su finansirane sve aktivnosti Saveta za bezbednost saobraćaja obezbeđena su iz naplate kazni nesavesnim vozačima na teritoriji Grada Sombora.\n(U fotogaleriji pogledajte i druge zanimljive fotografije koje svedoče o brizi lokalne samopurave prema najmlađim sugrađanima kada je prvenstveno reč o bezbzednosti u saobraćaju)\nutorak, 06 april 2021 00:40


Spič Debel dobitnica nagrade Merkjuri – Nadlanu.com\nSpič Debel dobitnica nagrade Merkjuri\nLONDON, 9. septembra 2009. (Beta) - Britanska hip-hop pevačica Spič Debel ovogodišnja je dobitnica nagrade Merkjuri Mercury), koja joj je dodeljena za album "Speeć Therapy", javile su svetske agencije.\nBritanska debitantkinja nije spadala u favorite za priznanje, koje se dodeljuje najboljem albumu izvođača iz Velike Britanije i Irske. Njen album inspirisan je odrastanjem u hostelu u kojem je živela kada su je roditelji izbacili iz kuće zbog problema u tinejdžerskim godinama.\nZa favorite za nagradu, čiji dobitnik dobija ček na 20.000 funti, važili su "Kasabijan", Bet for Lešiz i "Florens end d mašin". U konkurenciji za priznanje ove godine bili su i "La Ru", "Svit Bili Pilgrim", "Horors", "Glasvegas", "Led Bib", "Invizibl", Liza Hanigan i "Frendli Fajers". Nagrada Barklikard Merkjuri dodeljuje se od 1992. Među ranijim dobitnicima tog priznanja su "Arktik Mankiz", Dizi Raskal, "Franc Ferdinand" i "Entoni end d Džonsons".


Od ulaska u NATO u Crnoj Gori investirano milijardu i po eura - PORTAL REVIJE FOKUS\nOd ulaska u NATO u Crnoj Gori investirano milijardu i po eura\nJune 5, 2019 drdrago\tNo Comments\nOni su najbolji ekonomski ambasadori naše zemlje u svijetu. Takoreći, u skladu sa promocijom svojih proizvoda oni promovišu i Crnu Goru i rade na poboljšanju imidža Crne Gore. Sa adresa NATO čalnica u Crnu Goru je u prethodne dvije godine stigao i veliki broj turista. Zahvaljujući njima, kako vjeruju u Privrednoj komori, prošle godine smo od turizma zaradili prvu milijardu eura. Najave za ovu sezonu pokazuju da će prihodi i broj turista premašiti prošlogodišnje, objasnio je Jovanović\nČlanstvo u NATO-u dupliralo je investicije zemalja saveznica u Crnoj Gori. To pokazuju podaci Agencije za priliv stranih direktnih investicija, prema kojima je u našu državu od kada smo članica NATO-a investirano milijardu i po eura. Osim investicija, iz država NATO članica u našu državu stigao je i veliki broj turista. U prva četiri mjeseca u našoj državi boravilo je 40 odsto turista iz zemalja Zapadne Evrope.\n“U prethodnih dvije godine imamo bruto priliva stranih investicija u iznosu od milijardu i 500 miliona eura. Imamo sve više investitora kako iz Velike Britanije, Turske, ali i Italije i ostalih članica NATO saveza. U 2018. zemlje članice investirale su čak 66 odsto više nego u 2017 godini”, kazao je za RTCG Miloš Jovanović iz Agencije za promociju stranih investicija.\nOsim povjerenja u bezbjednost, investitore iz država NATO članica u Crnu Goru dovela je i makroekonomska stabilnost, ali i povoljni uslovi poslovanja, pa su svoj kapital do sada ulagali u turizam, energetiku, poljoprivredu i saobraćaj.\n“Oni su najbolji ekonomski ambasadori naše zemlje u svijetu. Takoreći, u skladu sa promocijom svojih proizvoda oni promovišu i Crnu Goru i rade na poboljšanju imidža Crne Gore. Sa adresa NATO čalnica u Crnu Goru je u prethodne dvije godine stigao i veliki broj turista. Zahvaljujući njima, kako vjeruju u Privrednoj komori, prošle godine smo od turizma zaradili prvu milijardu eura. Najave za ovu sezonu pokazuju da će prihodi i broj turista premašiti prošlogodišnje”, objasnio je Jovanović.\nSanja Marković iz Privredne komore je istakla da već imaju najave bukinga da će taj broj biti još najznačajniji.\n“Za prva četiri mjeseca u kolektivnom smještaju broj turista iz zapadne Evrope čini preko 40 odsto, što je vrlo značajan podatak u odnosu na prethodne godine. A članstvom u Alijansi crnogorski privrednici dobili su mogućnost da svoje proizvode i usluge plasiraju na tržište zemalja članica te vojne organizacije, ali i da budu potencijalni dobavljači NATO komandi i agencija na tenderima za nabavku različite opreme, softvera, usluga, hrane, pića”, istakla je ona.\nPrethodna priča Perović, Basara, Radončić, Ivanović, Mijač, Bulajić i KC “Rumija” laureati nagrada istaknutim pripadnicima dijaspore-iseljenika\nSledeća priča Republika Srpska: Uhapšen bivši ministar prosvjete zbog sumnje da je seksualno zlostavljao djevojčicu\nIstraga o ubistvu Jelene Marjanović: Nebojša Rojko prošao poligraf i pušten na slobodu


Guverner Njujorka Endru Kuomo potpisao je zakon o sveobuhvatnom paketu mera policijske odgovornosti, koje su dobile novu podršku nakon protesta.\nMere su odobrene ranije ove nedelje od državnog zakonodavstva kojim rukovode demokrate.\nNeki zakoni, predlagani ranijih godina, nisu doneti, ali su zakonodavci sada u žurbi nakon protesta širom zemlje zbog Flojdovog ubistva u Mineapolisu.\n"Reforma >> Pročitaj celu vest na sajtu B92 << policije odavno kasni, a ubistvo gospodina Flojda je samo poslednje od mnogih", rekao je Kuomo.\nZakoni će zabraniti policijske omče, učiniće lakšim da se optuže ljudi koji pozivaju policiju bez dobrog razloga i uspostavitće specijalno tužilaštvo za istraživanje smrti ljudi tokom i nakon susreta sa policijskim službenicima.\nNeki akti, uključujući i onaj o telesnim kamerama privukli su pažnju republikanaca, koji su se suprotstavili propisima kojima se van snage stavlja zakon o zabrani puštanja policijskih disciplinskih zapisa, zbog zabrinutosti o privatnosti službenika.\nUkidanje zakona, poznatog kao Sektor 50-a, učinilo bi javnim prvi put u deceniji pritužbe protiv službenika, kao i transkripte i konačna rešenja disciplinskih postupaka.\nRTS: Guverner Njujorka potpisao zakon o reformi policije\nNezavisne Novine: Guverner Njujorka potpisao zakon o reformi policije


Fon Kramon: Uzajamno priznanje Srbije i Kosova preduslov za pridruživanje Evropskoj uniji – Radio Gora\nFon Kramon: Uzajamno priznanje Srbije i Kosova preduslov za pridruživanje Evropskoj uniji\nIzvjestilac za Kosovo u Evropskom parlamentu Viola fon Kramon rekla je da bi Savjet Evropske unije trebalo da što prije liberalizuje vize za Kosovo, prenosi Gazeta ekpres.\nU raspravi o izvještaju o napretka Kosova, Albanije, Srbije i Sjeverne Makedonije, Kramonova je rekla da uprkos činjenici da građani Kosova izuzetno favorizuju EU, to ne bi trebalo uzimati zdravo za gotovo ako Evropska unija ne ispunjava obaveze.\n“Ljudi na Kosovu me impresioniraju svojom željom da budu dio EU. U stvari, nijedna zemlja u regionu ne pokazuje jači stav o EU od Kosova, ali ova činjenica se ne može uzeti zdravo za gotovo ako ne ispunimo svoje gubimo kredibilitet. Ovo je posljednji put da je Savjet EU dao obećanje o liberalizaciji viznog režima za Kosovo. Delim frustraciju građana Kosova, volela bih da Evropski parlament može odlučite o ovom pitanju “, rekla je Kramon.\nČlan evropskog parlamenta iz Zelenih Njemačke izrazila je zabrinutost zbog toga što Kosovo nije snabdevono vakcinama.\n“Drugo pitanje je to što Kosovo nije snabdevono vakcinama protiv kovida-19. Proizvodni kapacitet u EU se povećava i to bi trebalo iskoristiti za snabdevanje Kosova što je prije moguće. EU bi trebalo da podrži brzu vakcinaciju medicinskog osoblja i osjetljivih grupa “, rekla je ona.\nIzmeđu ostalog je napomenula i potrebu za izborom novog predsjednika Kosova, a ukazala je i na potrebu nastavka dijaloga sa Srbijom.\n„Nova skupština mora naći zajednički jezik i izabrati novog predsjednika. Što se tiče dijaloga Srbija-Kosovo, nova vlada bi trebalo da nastavi dijalog, uprkos poteškoćama. Kosovo treba da radi sa EU na dijalogu i da ga ne napušta. Uzajamno priznavanje Srbije i Kosova preduslov je za pridruživanje dvije zemlje Evropskoj uniji”, rekla je Fon Kramon.


Uputstvo za deaktivaciju SolidWorks Standalone licence | Solfins 3D kompanija\nUputstvo za deaktivaciju SolidWorks Standalone licence\nProces deaktivacije Standalone SOLIDWORKS licence oslobađa licencu sa računara i čini je dostupnom za aktivaciju na drugom računaru. Ovaj proces se najčešće vrši u sledećim slučajevima:\nKada je potrebno transferovati SOLIDWORKS licence sa jednog računara na drugi\nKada korisnik želi da uradi reinstalaciju sistema, pri čemu korisnik pre reinstalacije sistema mora deaktivirati SOLIDWORKS licencu\nOvom metodom mogu se odjaviti sve Standalone licence SOLIDWORKS softverskih rešenja (SOLIDWORKS 3D CAD, MBD, Simulation,...), dok se SOLIDWORKS Network i SOLIDWORKS PDM licence automatski odjavljuju. Standalone licenca bilo kog SOLIDWORKS proizvoda se prepoznaje tako što serijski broj započinje sa brojevima 9000. SolidWorks EDU licence za kućnu upotrebu sa serijskim 9020 brojem su takođe Standalone i deaktiviraju se na način prikazan u ovom uputstvu.\nNapomena: Kada se izvrši deaktivacija nekog od SOLIDWORKS proizvoda, on se može koristiti tek po ponovnoj aktivaciji.\nKako bi se započeo proces deaktivacije, potrebno je prvo pokrenuti SOLIDWORKS softver. Zatim je potrebno pokrenuti komandu Deactivate Licenses... koja se nalazi pod karticom Help kao što je prikazano na slici iznad.\nSada je u gornjem prozoru potrebno označiti SOLIDWORKS proizvode koje je potrebno deaktivirati. Zatim označite Automatically over the Internet (recommended) i kliknite na dugme Next kako bi započeli proces deaktivacije.\nSačekajte da se izvrši deaktivacija licence, proces može trajati najviše do jednog minuta.\nDeaktivacija označenih SOLIDWORKS proizvoda je uspešno izvršena, kliknite na dugme Finish.\nPriprema računara za instalaciju PDM klijenta


„Infrastruktura železnice Srbije“ dobila savremenu opremu za osiguranje putnog prelaza u naselju Klenje - Železnice Srbije ad\n„Infrastruktura železnice Srbije“ sa zagrebačkom kompanijom “Altpro“ i beogradskom „Signaling“ 26. januara na Saobraćajnom fakultetu u Beogradu potpisali su Ugovor o donaciji opreme za osiguranje jednog putnog prelaza, koja će biti postavljena u naselju Klenje, saopšteno je u ovoj kompaniji.\nOpremu i tehničku dokumentaciju „Altpro“ i „Signaling“ će isporučiti „Infrastrukturi železnice Srbije“ u roku od 60 dana od dana potpisivanja ugovora o donaciji, pa će nova savremena signalno-sigurnosna oprema na ovom putnom prelazu biti postavljena sredinom godine.\nUgovor o donaciji opreme za osiguranje jednog putnog prelaza potpisali su generalni direktor „Infrastrukture železnice Srbije“ doktor Miroljub Jevtić i direktor „Altpro“ Zvonimir Viduka.\n-Oprema za osiguranje jednog putnog prelaza koju smo dobili kao donaciju biće postavljena u naselju Klenje i to je najlepši poklon građanima Voždovca, na čijoj teritoriji se ovo naselje nalazi. To je mali, ali nemerljiv korak i za građane Voždovca i za građane Beograda, – rekao je dr Miroljub Jevtić, generalni direktor „Infrastrukture železnice Srbije“.\nPotpisivanju ugovora o donaciji prisustvovali su državni sekretar u Ministarstvu građevinarstva, saobraćaja i infrastrukture Miodrag Poledica i dekan Saobraćajnog fakulteta i predsednik Skupštine„Infrastrukture železnice Srbije“ profesor doktor Nebojša Bojović.\n-Bezbednost u železničkom saobraćaju je vrlo bitna i Ministarstvo građevinarstva, saobraćaja i infrastrukture podržava sve inicijative koje tome doprinose, kao što je ova donacija opreme putnog prelaza, – rekao je državni sekretar u Ministarstvu građevinarstva, saobraćaja i infrastrukture Miodrag Poledica.\nPored mnogobrojnih predstavnika privrede i visokoobrazovanih institucija, potpisivinju ugovora prisustvovao je i izvanredni i opunomoćeni veleposlanik Hrvatske u Srbiji Gordan Bakota.\nHrvatska kompanija „Altpro“ i beogradska „Signaling“ doniraće „Infrastrukturi železnice Srbije“ kompletnu unutrašnju opremu za osiguranje putnog prelaza „Klenje“ iz svog proizvodnog asortimana, kao i gumene panele za kolovoznu traku na ukrštanju pruge i puta. „Signaling“ daje i garantni rok na isporučenu opremu koji traje godinu dana od dana puštanja u pogon. Donacijom jedino nisu obuhvaćeni kablovi i građevinski radovi na postavljanju putnog prelaza.\nU naselju Klenje, na otvorenoj pruzi između službenih mesta Klenje i Ripanj tunel, na železničkoj magistrali Beograd – Niš, već postoji putni prelaz u nivou, obezbeđen znacima drumske signalizacije. Na tom mestu pruga se ukršta sa lokalnim putem u naselju Klenje, koji spaja državni put Beli Potok – Ralja – Đurinci – Vlaško Polje i naselje Ripanj. Zbog povećanog obima drumskog saobraćaja potrebno je prohodnost i sigurnost saobraćaja preko putnog prelaza podići na viši nivo osiguranjem putnog prelaza automatskim polubranicima i svetlosnom signalizacijom.\nRealizacija projekta podrazumeva izgradnju i podizanje tehničkoh nivoa i uređenje postojećeg putnog prelaza na ovoj lokaciji, kao i izgradnju svih potrebnih železničkih infrastrukturnih kapaciteta prema tehnološkim zahtevima, kao što su polubranici, objekti donjeg i gornjeg stroja, potrebnog sistema osiguranja, osvetljenja i drugo.


18.04.2018 10:44 6098 8 0\nZa ski centar Savin Kuk (Žabljak), koji se nalazi na sjeveru Crne Gore u Nacionalnom parku Durmitor kod Žabljaka, ova zima je bila najuspešnija u poslednjih deset godina.\nPredstavnici menedžmenta kompanije ove sezone su imali pravih 118 dana pogodnih za skijanje, snowboarding, sankanje, što je apsolutni rekord u poslednjih deset godina za ski centar Savin kuk. Pored toga u ovom periodu, prodato više od 13.000 ski propusnice za razne ski staze na skijalište Žabljaka.\nDirektor ski centra Milutin Tomić izjavio je za Radio Crne Gore da, između ostalog, povoljne vremenske prilike su doprinele uspešnoj zimskoj sezoni.\n"Tokom zimske sezone 2017-2018 smo imali dosta snijega na skijalištu Savin kuk. Osim toga, uspešno smo organizovali pet međunarodnih takmičenja u alpskom skijanju za sportiste i goste iz cijelog svijeta. Međutim, većina posetilaca skijališta na Žabljaku je iz balkanskih zemalja: Srbije, Bosne i Hercegovine, Hrvatske", - rekao je M. Tomić.\nTrenutno ide priprema skijališta Savin kuk za letnju sezonu, centar će biti ponovo otvoren za posjetu najkasnije sredinom maja. Tokom leta cijene usluga će ostati na istom nivou kao i prošle godine, tako da je spuštanje žičarom sa panoramskim pogledom na planinsku stazu za odrasle če koštati 7 eura, a za djecu - četiri. Cijene ulaznica za Avanturistički Park biće od 5 do 7 eura, u zavisnosti od starosti posetilaca.\nPrema informacijama uprave Ski centra, Direkcije javnih radova u narednim danima će početi radovi rekonstrukcije puta i izgradnje nove dionice autoputa od kuće Stepovića do ski centra Savin kuk. Takođe su najavili rekonstrukciju i proširenje parkinga.\nDetaljnije 1881 9\nDetaljnije 1410 8\nDetaljnije 5810 4\nDetaljnije 5365 22\nDetaljnije 5241 7\nDetaljnije 3185 3\nDetaljnije 6753 16\nDetaljnije 5554 6\nDetaljnije 3005 8\nNovi suvenir grada Herceg Novog\nTuristička organizacija (TO) je izjavila radiju Jadran da je izabran najbolji dizajn suvenira Herceg Novog. Kao najbolje idejno rješenje za suvenir Herceg Novog, izabran je rad Alberta...


ŠKOLA U STEPANOVIĆEVU PROŠLA DOBOŠ | TV KANAL 9 NOVI SAD\nNaslovna EMISIJE ŠKOLA U STEPANOVIĆEVU PROŠLA DOBOŠ\nŠKOLA U STEPANOVIĆEVU PROŠLA DOBOŠ\n(VIDEO K9) Licitacija Osnovne škole “Aleksa Šantić” u Stepanovićevu koja je bila zakazana za danas pre podne, završila se, prema rečima zaposlenih, pozitivno. Pokretna školska imovina koja je trebalo da se rasproda na današnjoj licitaciji, ipak nije privukla nikoga ko bi za to bio zainteresovan te stoga nije licitirana nijedna ponuda. Naša ekipa bila je na licu mesta pa pogledajte šta smo zabeležili.\nŠkolske nepokretnosti jedine osnovne škole u Stepanovićevu, koje su bile namenjene za prodaju, nisu našle svog kupca jer se na zakazanoj licitaciji nije niko pojavio. Prodaja ove školske imovine trebalo je da podmiri dugovanja škole prema oštećenom nastavniku fizičkog koji je dobio sudski spor. Prema nezvaničnim informacijama dugovanja nastavniku fizičkog koji je tužio školu u kojoj i dalje radi, sada sa zateznim kamatama dostižu oko 3 miliona dinara.\nOsnovnu školu “Aleksa Šantić” pohađa oko 150oro dece iz Stepanovićeva. Ovo je ovo jedina obrazovna ustanova u ovom mestu, što samo po sebi govori o njenom značaju za sve stanovnike Stepanovićeva.\nNaredna licitacija, kako su nam objasnili, trebalo bi da bude zakazana za petnaestak dana, kada će se ista imovina prodavati za mnogo manje novca. Osim ovog problema, škola se suočava sa dugovanjima za komunalne usluge, dok se zaposlenima sa druge strane, zbog nedostatka sredstava ne isplaćuju putni troškovi.\nPrethodni tekstNUNS TRAŽI DA SEDNICE RRA BUDU JAVNE\nSledeći tekstPOČINJE RAMAZANSKI BAJRAM


Ovi momci su velike nade Crvene zvezde i srpskog fudbala - Crvena zvezda info\nFudbal / 4870 pregleda\nFudbal / 4678 pregleda\nOstalo / 4583 pregleda\nOvi momci su velike nade Crvene zvezde i srpskog fudbala\nMomci koji su prošle sezone pod komandom Marka Neđića osvojili kadetsku ligu Srbije, već sada se nalaze u seniorskim vodama\nU utakmici između razvojnog tima Crvene zvezde - Grafičara i Kolubare koji je završen rezultatom 0:0, priliku da osete barut seniorskog fudbala imala su dva bisera - Nikola Stanković i Matija Gluščević, momci od kojih se na Marakani mnogo očekuje.\nMomci koji su prošle sezone pod komandom Marka Neđića osvojili kadetsku ligu Srbije, već sada se nalaze u seniorskim vodama.\nStanković, rođen 2003. godine počeo je sezonu u omladincima, ali usled sjajnih partija u uvodnim kolima, usledio je poziv Radomira Kokovića. Gluščević je rođen 2004. godine, i uprkos tome što je u omladincima Grafičara bio najmlađi, delovao je nezaustavljivo pod tenerskom palicom Dejana Simića i pravio razliku u konkurenciji sa dve ili tri godine starijim fudbalerima.\nInteresantno je da su oba fudbalera došla u Crvenu zvezdu iz kraljevačkog Apolona koji je regionalni centar srpskog šampiona.\nStanković se najbolje snalazi na poziciji centralnog veznog, krasi ga odličan pas, inteligencija, sposobnost da diktira tempo igre, kao i neverovatna upornost gde gledaoci imaju utisak da je tokom čitavog meča „u sprintu“.\nSvi u Ljutice Bogdana se nadaju da će oba mladića uskoro debitovati i u crveno-belom dresu.


G-din Jakup Krasniqi primio je direktora Agencije antikorupcije Skupštine Kosova g-dina Preteni\nPredsednik Skupštine Republike Kosova g-din Jakup Krasniqi susreo se danas sa direktorom Kosovske agencije za antikorupciju g-dinom Hasanom Pretenijem. Agencija za antikorupciju odgovara i izveštava Skupštinu Republike Kosova o svom radu. U ovom duhu ova agencija već je predala administraciji Skupštine Republike Kosova i predsedniku Izveštaj o radu za 2007. godinu.\nU prononciranju za medije u vezi ovog susreta ,predsednik Skupštine Republike Kosova Jakup Kransiqi izrazio je svoju i spremnost Skupštine Republike Kosova za političku i finansijsku podršku ovoj agenciji kako bi ona imala mogućnosti da obavlja svoje poslove i odgovornosti, na osnovu Zakona protiv korupcije i ostalim pravosnažnim zakonima koji se odnose na ovu oblast. S obzirom da ova agencija odgovara Skupštini, u nastavku je predsednik Krasniqi rekao, da će učiniti sve što je moguće da bismo se borilo protiv ove negativne pojave društva u tranziciji, kako korupcija ne bi postala nezaceljena rana koja će se sprečavati ekonomski razvoj, ali i ostale segmente života i rada graðana.\nPovezanost Skupštine Kosova i Agencije protiv korupcije je obavezna, istakao je u svom prononciranju Hasan Preteni, direktor Agencije, i zato sam danas predao Izveštaj o radu ove Agencije za 2007. godinu. Istovremeno izrazio sam spremnost da o segmentima ovog izveštaja ,ali i o ostalim pitanjima koja su od interesa za Skupštinu , izveštavam u bilo koje vreme. U nastavku gospodin Preteni je istakao da je Agencija u ovoj godini obezbedila traženi budžet za podršku zakonu, što se nije desilo u prethodne dve godine. Nedostatak potrebnog budžeta stvarao nam je mnogo problema koji su se negativno odrazili na naš angažman, stvarajući i nedostatke a posebno kad je reč o obezbedjenju zvaničnika. Iz ovog ugla razmatranja obezbedjene budžeta za ovu godinu je dobar početak i očekujemo da se ova praksa nastavi i dalje. U vezi pitanja o subjektima koji su više obuhvaćeni korupcijskim aktivnostima, Hasan Preteni je rekao da smo još 12. februara objavili delove izvetšaja koji smo danas dostavili Skupštini. Iz informacija sa kojima raspolažemo vidi se da imamo četiri institucije koje su obuhvaćene korupcijom : sudovi, javna preduzeća, Vlada i lokalne vlasti.


Stotine zatvorenika u Egiptu štrajkuju glađu\nEgipatske snage sigurnosti uhapsile skoro cijelo vodstvo Muslimanske braće (EPA)\nNajmanje tri stotine zatvorenika, uključujući reportera Al Jazeere Abdulla al-Shamija, stupili su u štrajk glađu u Egiptu u znak protesta protiv “maltretiranja” i uslova u kojima su zatvoreni.\nZatvorenici tvrde da su njihove ćelije pune insekata, te da im je dozvoljeno da napuste ćelije samo pola sata svakog dana.\nNavode da je do 60 ljudi zatvoreno u jednoj ćeliji.\nAl-Shami je uhapšen tokom nasilnog gušenja demonstracija protiv vojnog udara 14. augusta.\nMuslimanska braća, pokret čije su aktivnosti uglavnom ugušene, objavio je na svom Twitter nalogu da su zatvorenicima “zabranjene posjete, pravni savjeti, medicinska njega i (da) žive u pretrpanim i nehigijenskim ćelijama”.\nUhapšene vođe Muslimanske braće\nEgipatske snage sigurnosti uhapsile su skoro cijelo vodstvo Muslimanske braće, te hiljade članova i simpatizera pokreta otkako je 3. jula svrgnut demokratski izabrani predsjednik Muhamed Mursi.\nPolitički i društveni pokret sa 85-godišnjom istorijom osvojio je nekoliko izbora nakon pada Hosnija Mubaraka 2011, a Mursi je prošle godine izabran za šefa države.\nNjegova jednogodišnja vladavina podijelila je društvo, a vojska ga je svrgnula s vlasti nakon masovnih demonstracija.\nMuslimanska braća kažu da nekoliko utjecajnih ličnosti učestvuje u štrajku glađu, uključujući bogatog finansijera i nekadašnjeg predsjedničkog kandidata Khairata al-Shatera, visokog zvaničnika Essama al-Eriana, bivšeg zakonodavca Mohameda Beltagija i Mursijevog savjetnika Essama al-Haddada.\nMuslimanska braća nisu saopštila da li i Mursi i vrhovni vođa Braće Mohammed Badie učestvuju u štrajku glađu.\nČlanovi Sudija za Egipat su pozvani na Sud zbog sumnji za osnivanje nezakonitog pokreta.\nVođe egipatskih prosvjeda osuđene na zatvor\nTrojica aktivista osuđeni su na po tri godine zatvora jer su organizirali prosvjede bez dozvole nadležnih organa.


Otkazana popodnevna nastava zbog dojava o bombama u više od 300 škola u Beogradu\nOsnovna škola "Drinka Pavlović" u Beogradu, ilustrativna fotografija\nU Beogradu je zbog dojava o bombama u više od 300 škola otkazana prepodnevna nastava, saopštio je 8. juna zamenik gradonačelnika Goran Vesić.\nKako je prenela agencija Beta, Vesić je naveo da su po podacima Gradskog štaba za vanredne situacije, primljene anonimne dojave u 174 osnovne škole i 97 srednjih, kao i u 78 isturenih odeljenja osnovnih škola i u 42 specijalne škole.\n"Policija je na terenu i vrši provere, a prva smena nastave u svim školama je otkazana. Deca, nastavnici i profesori potpuno su bezbedni, a da roditelji mogu da budu mirni", stoji na sajtu Grada Beoinfo.\nU saopštenju se takođe navodi da je su "dojave deo specijalnog rata protiv Srbije, sa ciljem da se poremeti normalan život u Srbiji i da se Beograd predstavi kao nebezbedan grad i unese nemir među građane".\nNove lažne dojave o bombama u Srbiji\nPodsetimo, u toku jutra 8. juna na mejl adrese 148 osnovnih i 66 srednjih škola u Beogradu upućene su dojave o podmetnutim bombama, što je potvrdilo i Ministarstvo prosvete, nauke i tehnološkog razvoja Srbije.\n"Prema ranije utvrđenoj proceduri, objekti su evakuisani, a učenici će biti vraćeni na nastavu kada se utvrdi da je to bezbedno. Ekipe MUP-a su na terenu i vrše pregled objekata", naveli su Ministarstvu.\nRoditeljima i đacima resorno ministarstvo ujedno je poručilo da će ih o daljem načinu organizovanja časova i povratku na neposrednu nastavu, obavestiti škole.\nLista lažnih dojava o bombama u Srbiji od početka rata u Ukrajini\nU prethodnom periodu, brojne ustanove i institucije u Beogradu i drugim gradovima Srbije, dobiljale su lažne dojave o podmetnutim bombama.\nPoslednje u nizu bile su dan ranije, 7. juna, takođe u Beogradu.\nKontradiverzionim pregledima utvrđeno je da su lažne a prijavljene su u zgradi Gradske uprave Beograda i katastra, Apelacionom sudu i tržnom centru Ušće.


Vlada FBiH zahtijeva od Zavoda da bude aktivniji u nabavci vakcina - Virus korona - BiH\nFoto: Ilustracija | Vlada FBiH zahtijeva od Zavoda da bude aktivniji u nabavci vakcina\nSrna 15.04.2021 16:07\nSARAJEVO - Vlada Federacije BiH zahtijeva od federalnog Zavoda za javno zdravstvo da u postupku nabavke vakcina mora imati proaktivniju ulogu, a da će u slučaju potrebe konačnu odluku o ugovoru donijeti Parlament FBiH.\nVlada je zadužila Zavod da u najkraćem roku riješi organizaciono-tehničke, kadrovske i druge pretpostavke neophodne za uspješno i proaktivno vođenje aktivnosti na izboru izvora nabavke, te sprovođenje zakonskih procedura i operativno-tehnoloških pretpostavki za uvoz i distribuciju vakcina.\nNa današnjem sastanku Vlada se upoznala o informaciji Zavoda za javno zdravstvo FBiH o sprovođenju postupka ispitivanja tržišta, obavljenim pregovorima s proizvođačima i ovlaštenim zastupnicima u svrhu nabavke vakcina protiv virusa korona od 7. do 14. aprila, saopšteno je iz federalne Vlade.\nVlada je dala saglasnost na Sporazum o međusobnim pravima i obavezama vlada Kantona Sarajevo i FBiH u primjeni ugovora za nabavku vakcina sa Ruskim fondom direktnih investicija, te za njegovo potpisivanje ovlastila premijera FBiH.\nS obzirom na to da bi pozicija samostalnog pregovarača dovela Kanton Sarajevo u nepovoljan položaj kod proizvođača u odnosu na pregovarače koji zahtijevaju veću količinu vakcina, što bi se direktno odrazilo na visinu cijene po dozi i vrijeme čekanja na isporuku, kantonalni premijer je iskazao interes i molbu da s Vladom FBiH zajedno učestvuju u ovim aktivnostima.\nFederalna Vlada razmatrala je zahtjev koji je, povodom pogoršanja epidemiološke situacije, uputila Vlada Srednjobosanskog kantona za nabavku kiseonika i lijekova za liječenje pacijenata oboljelih od kovida 19.\nTim povodom je istaknuto da uvoz i promet lijekova koji obuhvata nabavku, skladištenje, transport i prodaju mogu obavljati pravna lica koja imaju dozvolu Agencije za lijekove i medicinska sredstva BiH.\nUvidom u spisak lijekova koji imaju odobrenje za stavljanje u promet utvrđeno je da se medicinski kiseonik nalazi u prometu u BiH i da je njegov uvoz i promet slobodan.\nU slučaju da je zdravstvenim ustanovama u FBiH potreban lijek koji se ne nalazi u prometu u BiH, moguće ga je uvesti putem ovlaštene veletrgovine, i to kroz interventni uvoz u skladu s Pravilnikom o uslovima uvoza lijekova koji nemaju odobrenje za stavljanje u promet u BiH.\n"Potrebno je da zdravstvene ustanove na području Srednjobosanskog kantona pokrenu uobičajne procedure za nabavku lijekova za liječenje pacijenata oboljelih od kovida 19", naglašava se u saopštenju.\nVlada FBiH je prihvatila informaciju o identifikovanim potrebama za pokretanje inicijative za regulatorno i institucionalno uređenje upravljanja i zaštite Jadranskog mora u granicama BiH.\nOvu informaciju Vlada će uputiti Savjetu ministara kao inicijativu za regulatorno i institucionalno uređivanje upravljanja i zaštite Jadranskog mora kao dijela teritorije BiH i prekogranične vode, te određivanje nadležnog organa na nivou BiH za pripremu potrebne regulative i planova kojim će propisati jasne obaveze i odgovornosti pojedinačnih institucija u dijelu upravljanja i zaštite kako obalnih morskih voda tako i teritorijalnog mora.\nUsvojen je i izvještaj o radu Interresorne radne grupe Vlade FBiH za izradu i provođenje Akcionog plana za prevenciju i borbu protiv terorizma u FBiH za 2020. godinu, a ova radna grupa zadužena je da nastavi aktivnosti u skladu sa zadacima iz rješenja o imenovanju.\nVlada zahtijeva od javnih federalnih organa, institucija, tijela i pravnih lica da, u skladu s planiranim aktivnostima i rokovima iz Akcionog plana za prevenciju i borbu protiv terorizma u FBiH 2020-2025. godina, preduzmu mjere na realizaciji obaveza iz svoje nadležnosti.


Ovo je najokrutnije drvo na svetu (video)\nSvi koji planiraju da posete jug Severne Amerike i sever Južne Amerike, trebalo bi dobro da upamte naziv Mančinel, jer je u pitanju najsmrtonosnije drvo na svetu.\nOvo drvo je toliko opasno da predstavlja opasnost za ljudsko zdravlje i kada čovek jednostavno stoji ispod krošnje, a način na koji vas može ubiti je poduži. Osim plodova koji su otrovni, izuzetno je otrovan i sok koji se luči iz debla ovoga stabla, a može izazvati jake opekotine u dodiru sa kožom.\nOtrovna je i kora stabla, a koliko je pretnja ozbiljna govori podatak da su mnogi turisti, uprkos upozorenjima nastradali kada su od kiše pokušali da se sklone pod njegovu krošnju. Kapljice kiše sa sobom su povukle i otrov iz krošnje, a čak i tako male količine mogu ozbiljno povrediti čoveka.\nDim koji nastaje paljenjem ovog drva je toliko otrovan da će u kratkom roku trajno oslepiti svakog ko se nađe u blizini, prenose mediji.\nŠri Lanka: Svetski rekord u najvišoj veštačkoj jelki\nU Britaniji će se graditi prvi stadion od drveta na svetu


Globalna politika Archives - Open Montenegro & EU platform\nCategory: Globalna politika\nEvropa / Globalna politika / Sjeverna Amerika\nby Open Montenegro · Published January 17, 2017 · Last modified January 18, 2017\nLideri EU jednoglasni u odgovoru Trampu: EU je naša stvar\nLideri članica EU negativno su 16. januara reagovali na izjave novoizabranog predsjednika SAD Donalda Trampa da je NATO zastario i da će poslije Velike Britanije i druge zemlje napustiti Evropsku uniju. Njemačka kancelarka Angela Merkel je rekla da da je...\nGlobalizacija / Trends & Modern Lifestyle\nby Open Montenegro · Published September 20, 2014 · Last modified September 23, 2014\nSvjetski Ekonomski Forum: 6 mega-trendova koji će oblikovati budućnost gradova\nNarednih decenija ćemo biti svjedoci sljedećem valu masovne migracije u gradove, posebno u Aziji i Africi. Osim što postojeći mega-gradovi doživljavaju procvat, stvaraju se i potpuno novi. Gradovi, sa svojim lokalnim ekonomijama i povezanošću, dovode ljude i tržišta zajedno u...\nDruštvo / Globalizacija / Postmoderni čovjek i identiteti / Sjeverna Amerika / Socijalni problemi / Urbani, ruralni život, hrana i zdravlje\nby Open Montenegro · Published April 20, 2013 · Last modified April 2, 2013\nTrend singl življenja – porast broja samaca u svijetu\nKada ne bi bilo pritisaka da moraju da se vežu, mnogi samci bi vjerovatno bili u vezi ili imali djecu jer je to samo njihov izbor, a ne društveno prihvatljiva obaveza. Nevjerovatno, ali u SAD-u živi 51 posto samaca i...\nGlobalizacija / Globalna politika\nby Open Montenegro · Published April 20, 2013 · Last modified March 30, 2013\nVrijednost Ujedinjenih Nacija\nZa zamorene i prezasićene političare i analitičare, kada je u pitanju vizija budućnosti, nema ničeg boljeg od komunikacije sa pametnom i idealističkom omladinom. Upravo sam imao takvo iskustvo tokom susreta sa delegatima 22. Konferencije UN “Model svijeta”, koja je na...


POSKUPLJENJE ULJA UOČI POČETKA ŽETVE SUNCOKRETA: VRELO CEĐENJE REZERVI\nČinjenica da se litra ulja ovih dana ne može kupiti ispod 130 dinara može biti vrlo indikativna da otkupna cena i pre žetve neće biti niža od 40 dinara za kilogram suncokreta\nKoliko su nedokučivi prerađivačko-trgovački poslovi najbolje svedoče primeri nedavno završene žetve pšenice i skorašnje suncokreta. I dok su se mlinari u vreme vršidbe pšenice pravili toše, merkajući rod i obarajući joj cenu ispod granice isplativosti proizvodnje, uljari već neko vreme konstantno podižu cenu svog finalnog proizvoda. Iskazano u brojkama to izgleda ovako: uoči početka žetve, tržišna cena pšenice pala je sa 23 na 17-18 dinara, dok se dvadesetak dana pre početka žetve suncokreta ulje u prodavnicama teško može naći ispod 130 dinara (a ima ga i za 140), što je znatno povećanje u odnosu 100 i 110 dinara, koliko je bilo donedavno.\nTajna je u hektaru\nZnajući praksu domaćih kompanija, koje su – kada je u pitanju vlastito poslovanje – za javnost zatvorenije čak i od državnih institucija, ostaje nam samo da nagađamo o prirodi ove čudne logike. Baš kao što moramo nagađati i o tome koliko je, zapravo, suncokreta proletos zasejano u Srbiji. Procene uoči setve uglavnom su iznosile oko 170.000 hektara, što i nije toliko loše u poređenju sa ranijim godinama kada je pod ovom uljaricom bilo manje i za 30.000 hektara. Međutim, pitanje je koliko se procene podudaraju sa stvarnim stanjem na terenu, preciznije kazano – poljima.\nČudna trgovačka logika još više dobija na snazi ako se u obzir uzme činjenica da rod suncokreta ove godine – i pored polusušnog leta – i neće biti tako loš. Poznata kao kultura koja daleko bolje podnosi visoke temperature i periode bez kiša u odnosu na kukuruz ili soju, suncokretu je ove sezone još jedna stvar išla na ruku, odnosno na cvet: biljke su zdrave kao i njihov uljani plod. Primera radi, direktor Poljoprivredne stručne službe „Subotica“ Damir Varga kaže da se u našem ataru može očekivati prinos u rasponu od 2,5 do 3 tone po hektaru što je i inače na nivou višegodišnjeg proseka najsevernijeg dela Bačke. Ako prinos u Srbiji u proseku bude čak i niži, recimo dve tone po hektaru, i onda će – uz pretpostavku da aproksimativnih 170.000 hektara odgovara stvarnosti – proizvedenih 340-350 hiljada tona suncokreta biti dovoljno da podmiri potrebe domaćeg tržišta, jer se u Srbiji godišnje troši između 80 i 90 hiljada litara ulja (od 100 kilograma suncokreta dobije se od 34 do 37 litara ulja).\nBožanski ima rešenje\nOdgovor na pitanje zašto ulje poskupljuje uoči žetve suncokreta sigurno se krije u samoj poslovnoj tajni samih uljara. Josip Anišić iz Zemljoradničke zadruge „Salaš 024“ kaže kako je moguće da je to zapravo posledica politike prerađivačke industrije koja je u poslednje dve godine svojim kooperantima suncokret plaćala mizernih 26-27 po kilogramu, na šta su ovi odgovorili smanjenjem površina pod ovom uljaricom. Ako su njegove pretpostavke tačne, kao i one da je suša u Bugarskoj i Rumuniji – kao „rezervnih baza“ za uvoz suncokreta domaće industrije – ostavila mnogo teže posledice nego u Srbiji, onda je to razlog, što bi rek’o Đole, „ i za suze i za smeh“.\nNaime, trenutna cena od 130 do 140 dinara za litru ulja indikativan je pokazatelj da otkupna cena suncokreta i pre početka njegove žetve ne bi smela bita niža od 40 dinara za kilogram. Tome će se, naravno, najviše obradovati armija poljoprivrednika koja je proletos zasejala ovu uljaricu, a posebno onih koji su i ove godine imali loše iskustvo s pšenicom. Zadovoljstvo prve teško da će utešiti onu drugu armiju – potrošače, koji teško u dogledno vreme mogu očekivati da će na rafovima kupiti jeftinije ulje u odnosu na trenutne cene. Ipak, ako im je za utehu, tu je i najnovije jučerašnje obećanje Božanskog da će plate za oko 360.000 zaposlenih u javnom sektoru i svih 1.700.000 penzionera uskoro biti povećane, a taj trend – kazao je on – će biti nastavljen i 2016. Što bi rek’o Del Boj: „Sledeće godine u ovo doba bićemo milioneri“. A onda će cena od 140 dinara za litru ulja biti, što bi rek’o Sir Oliver, „prava sitnica“.


Naslovna/Društvo/Pretežno vlažni kolovozi i magla\nBANJALUKA – Saobraćaj se u Republici Srpskoj i Federaciji BiH /FBiH/ odvija po pretežno vlažnim kolovozima, a jutarnje magle ima u kotlinama i uz riječne tokove, kao i višim predjelima, saopšteno je iz Auto-moto saveza Srpske.\nNa dionicma u usjecima i pored kamenih kosina mogući su odroni kamenja i zemlje na kolovoz.\nIzmijenjen je režim saobraćaja i postavljena privremena signalizacija na dionici magistralnog puta Johovac-Rudanka zbog regulisanja ulaza i izlaza na magistralni put vozila angažovanih na izgradnji auto-puta Koridor “Pet ce” kroz Republiku Srpsku, od petlje Johovac do petlje Rudanka.\nNastavljena je rekonstrukcija kolovoza, na dionici magistralnog puta Drinjača-Milići-Vlasenica, zbog čega se saobraćaj odvija jednom trakom.\nU toku je izgradnja kružne raskrsnice, na spoju magistralnih puteva Dragotinja-Prijedor-Kozarac, Kozarska Dubica-Prijedor i Ulice 29. novembar u Prijedoru, zbog čega se saobraćaj odvija usporeno, uz privremeno postavljenu signalizaciju.\nNa dijelu regionalnih puteva Lukavica i Šibošnica saobraćaj se odvija uz povremene prekide zbog sanacije kolovoza.\nauto Banjaluka BiH Bijeljina Brčko Brod Doboj FBIH Gradiška Granica Ilidža Istočna Ilidža izgradnja Karanovac Kneževo Kostajnica Kozarac Kozarska Dubica Ljubačevo Lopare magla Milići Modriča most Novi Grad Pet ce Prijedor putovanje Rača rekonstrukcija saobraćaj Sarajevo Ukrina ulice Vlasenica vozač vozači Vrijeme Vukosavlje Zenica


Najčešće korišćene reči u štampanim medijima u 2016?\nM. K. 18. januara 2017. 16:14\nOno šta je zajedničko rečima Srbija, Beograd, milion, Vučić, Rusija i život, je da su u 2016. godini bile najčešće korišćene reči u štampanim medijima, pokazuju danas objavljeni rezultati analize medijskog sadržaja kompanije Ninamedija.\nSektor analiza medijskog sadržaja Ninamedije je redovnim godišnjim monitoringom štampanih medija u Srbiji za 2016. došao do rezultata koji pokazuju koje reči su mediji najčešće koristili obraćajući se čitaocima.\nNajčešća reč koju su u osnovnom obliku mediji koristili u naslovima tekstova je Srbija imala je više od 14.000 pojavljivanja, što je 12 odsto manje nego u 2015, saopštila je Ninamedija.\nBeograd je pomenut 6.516 puta odnosno 12 odsto više nego u 2015. godini.\nMilion je treća reč prema učestalosti sa 3.143 spominjanja i manjim brojem pojavljivanja za 14 odsto.\nU oblasti ekonomije sve teme beleže pad broja pominjanja u odnosu na 2015, a najfrekventnije su – milion, evro, dinar, penzija, direktor i milijarda.\nU oblasti geopolitike, najveći broj učestalosti se beleži kod reči Srbija, Beograd, Evropa i Rusija, a slede reči izbeglice/migranti.\nNajveće povećanje zabeleženo je kod reči Amerika i NATO, a najveći pad kod reči Kosovo i Albanija.\nU kategoriji ličnosti, najčešće pominjana ličnost je Aleksandar Vučić, ali manje nego u 2015, za 14 odsto.\nSledi Donald Tramp sa najvećim povećanjem od 1.421 odsto.\nNa trećem mestu je Tomislav Nikolić, ali za 15 odsto manje nego prošle godine, a iza njega i Putin sa 14 odsto većim brojem pojavljivanja.\nU oblasti politike, od većih stranaka najviše je pominjana SNS i to za 21 odsto više nego u 2015.\nDS je gotovo identično zastupljena, a SPS više za 76 odsto.\nNajveće povećanje kod pojmova beležimo kod naziva stranaka – SNS, SPS, DS, DSS, i Dveri, te najveće povećanje uopšte kod pojma Donald Tramp.\nOd ostalih pojmova koji su zabeležili veću učestalost u odnosu na prošlu godinu, najzanimljiviji su Dodik i NATO, prvi zbog izbora u Republici Srpskoj i referenduma o državnom prazniku, a NATO između ostalog i zbog potencijalnog ulaska Crne Gore u ovaj savez.\nIstraživanja su pokazala da su izbori u Srbiji i u SAD vidno uticali na pojmove koje su mediji plasirali preko naslova.\nKada je reč o sportu, Novak Đoković je i dalje najzastupljeniji pojam, a onda slede reči Partizan, fudbal i Zvezda i svi ovi pojmovi beleže manju učestalost, dok je veća zabeležena kod pojmova Košarka i Vaterpolo.\nOlimpijske igre u Riju i uspesi Srbije u košarci i vaterpolu su bile povod da ih mediji više pominju nego u 2015. godini.\nkorišćene rečištampani mediji


Partizan i Crvena zvezda odmeriće snage u nedelju, a dan ranije očekuju nas dva velika gradska derbija – glazgovski i milanski.\nTim povodom prvi gost u emisji "Kao nekada" biće Aleksandar Petrović, popularni Aca Seltik. Čuveni muzičar i navijač "zeleno-belih" iz Glazgova najaviće najznačajniji susret škotskog fudbala i jedan od najvećih derbija sveta – 320. prvenstveni "Old Firm".\nPosle duela Seltika i Rendžersa, putem programa TV Arena sport gledaoci se sele u Milano, gde će Inter i Milan u 173. "Derbi dela Madonnina" doneti odluku o trenutnom vladaru italijanskog grada mode.\nNekadašnji as Crvene zvezde i Partizana, danas trener, Goran Milojević, u studiju TV Arena sport i sa svojim domaćinima uvešće gledaoce u srpski "večiti derbi".\nPored multiprenosa utakmica iz regiona i Evrope, sporne detalje analiziraće Zdravko Jokić.


KARGO avioni stižu u Niš\nPočetak/Društvo/KARGO avioni stižu u Niš\nNiške Vesti 13. septembra 2016.\nNiški aerodrom sa sadašnjim kapacitetima i bez otvaranja novih linija će već sledeće godine imati 300 hiljada putnika, ali kako je plan da se „Konstantin Veliki“ razvija, aerodrom će do 2018. godine postati samoodrživ i jedan od prihoda na koji se računa je prihod od kargo saobraćaja, kaže za Niške Vesti, direktor Regionalne razvojne agencije „Jug“, Bojan Avramović. Prateća oprema neophodna za kargo avione je pre mesec dana isporučena niškom aerodromu i kreće se sa pregovorima i u realizaciju planova sa kompnijama koje imaju teretne avione tipa „Boing“ i „Erbas“, istakao je Avramović.\nRukovodstvo niškog aerodroma „Konstantin Veliki“ u saradnji sa Regionalnom razvojnom agencijom izrađuje studiju održivosti aerodorma, a kojom će se definisati zadaci i ciljevi koje niška vazdušna luka mora da ostvari u periodu od 2017. do 2022. godine kako bi prihvatila 700 hiljada putnika godišnje.\n„Kada je napravljen presek prilikom postavljanja novog direktora niškog aerdoroma, zatečen je dug od milion evra. Grad je dao 70 miliona dinara direktne pomoći gde je novo rukovodstvo aerodroma „Konstantin Veliki“ moralo da vrati dug, da ispegla plate, obezbedi redovno funkciuonisanje aerodroma i jedini način da se to uradi je bilo drastično smanjenje troškova na aerodromu“, kaže za Niške Vesti, direktor RRA „Jug“, Bojan Avramović.\nNiški aerodrom je smanjio tri puta troškove na tenederima i, prema rečima Avramovića, u ovom trentku prema izveštaju koji su dali Gradu, aerodrom „Konstantin Veliki“ nikom ništa ne duguje.\nIpak, potrebna su dalja ulaganja kako bi vazdušna luka u Nišu imala bolje rezultate od postojećih. To može da se postigne sletanjem velikih kargo aviona tipa „Boing“ i „Erbas“, koji čine 85 odsto teretnog saobraćaja u svetu, kaže Avramović.\n„Da bi aerodrom mogao da funkcioniše i da bude samoodrživ jedan od prihoda na koji se računa je prihod od kargo saobraćaja. Neophodna je oprema za avione tipa „Boing“ i „Erbas“, jer sada na niški aerodrom mogu da slete samo niskotrupni avioni kao što je „Iljušin“. Sva prateća oprema je isporučena niškom aerodromu pre oko mesec dana i kreće sa pregovorima i u realizaciju planova sa kompanijama koje rade sa kompanijama koje imaju avione „Boing“ i Erbas“, najavljuje direktor RRA „Jug“.\nAerodrom u Nišu je preko privatnog investitora uspeo da obezbedi novu opremu za kargo transport, tako da je Grad rasterećen novca koji je budžetom za ovu godinu planirao za nabavku te opreme. Grad Niš predviđa da taj novac upotrebi za rekonstrukciju i dogradnju terminala, kako bi niški aerodrom već od naredne godine mogao istovremeno da opsluži dva putnička aviona, što bi stvorilo šansu i za veći broj novih linija.\n„Sledeće godine moramo da imamo priličan broj kargo pošiljki sa niškog aerodroma kako bi vazdušna luka bila u finansijskom smislu stabilna, jer će primati sve manje pomoći, a plan nam je da „Konstantin Veliki“ bude samoodrživ do 2018. godine. Sve što se ubuduće bude radilo na aerodromu biće tretirano kao investicija. Eventualno ćemo intervenisati u proširivanje terminala, jer ako hoćemo 500 hiljada putnika ne možemo da imamo terminal za 100 hiljada putnika. Moraćemo da dupliramo sve kapacitete od prostora i obezbeđivanja, preko ček in-a, pokretnih stepenica, agregata do svega onoga što čini jedan funkcionalni aerodrom“, objašnjava Avramović.\nStudija održivosti aerodroma kojom su definisani petogodišnji zadaci i ciljevi niškog aerodoroma biće prezentovana za desetak dana, a prvi rezultati investicija biće vidljivi već za dve godine, ocenjuju u Regionalnoj razvojnoj agenicji „Jug“.\nAerodrom Konstantin Veliki Aerodrom Niš Bojan Avramović Iljušin kargo saobraćaj Niški aerodrom RRA Jug teretni avioni